text:
سه شنبه نوزدهم دی 1391
"گل نرگس" گؤی دله ن لری،ساتیش دؤنه سینده
"گل نرگس"،۲۲قاتلی بورج لارین، تیکیلمه یی بیته رک؛بو هوندور تیکینتی لرین، واحیدلری ساتیش دؤنه سینده قرار تاپیب.
"گل نرگس" گؤی دلن لرین حاقیندا،گئنل بیلیگی لر:
۱-ایزلیم:"گلکار" بولواری،شهریار وتوانیر خیاوانلارین اورتاسیندا
۲-تیکینتی دورومو:دونیانین، اوستون ایله سون تکنولوژی سینه قوللانماق
۳-گؤرنومو مودرن ایله گؤزل
۴-آنا یول لارینا یاخین
۵-آلیش وئریش،ایلنجه وپارک لارا یاخین اولماغی، اوجومله دن:
"باغلارباغی ،ایلنجه توپلومو"،"پتروشیمی وصدارا ،ایلنجه ایدمان مرکزلری "و دونیالیق آلیش وئریش مرکزی
یکشنبه هفدهم دی 1391
"توسعه صادرات"بانکین، مرکزی و گؤزه تیم شعبه سی، آچیلیش دؤنه سینده!
اؤزل و فاخیرشعبه قورماق،دولتی وخصوصی بانک لارین، یئنی برنامه لرینده یئرله شه رک ؛اولام (نوبت) "توسعه صادرات "بانکینا یئتیشدی!
قوجامان تبریزین ،چیرپینان اوره گین اورتاسیندا ،"توسعه صادرات" بانکی، گؤزل ایله اؤزل شعبه قورماقلا، هاممینین آلیقیشین اؤزونه عایید ائله ییب.
بو شعبه نین تیکینتی سی، هرمه اوخشار اولاراق ،یوکسلدیکجه ،قوطروندان آزالیر!تیکینتی نین اؤزل معماریسیندان علاوه،تیکینتی نین اؤزل گؤرنومو هرکسه ایشیق ساچیر!تیکینتی نین گؤرنومو ،داش ،کامپوزیت و شوشه قاتقی سیندان دیر.
تیکینتی نین گؤرسل، گؤرنومو ،بو شعبه نین ، اؤزل بؤلوم لریندن دیر!اوجومله دن:
-بانکین گیریش یولو، اؤزل دیزاینا صاحیب دیر
-بانکین اطرافین، اؤزل گؤزللشدیرمه سی
-تبریزین، آنا یوللاریندا یئرله شمه یی
-مئترو دوراغی،ایپک مئیدانی،عتیق بازاری و گؤی مسجیدینه یاخین اولماغی
بو تیکینتی،بیر ایل یاریم زامانیدا،ایمام خیاوانیندا تیکیلیب(سامان بانکین اوزبه اوزونده)
یاخین گونلرده، تیکینتی نین گؤزللشدیرمه دؤنه لری بیتندن سونرا،بو مرکزین ایشه باشلانماسینا شاهید اولاجاغیق.
شنبه شانزدهم دی 1391
ولیعصرین، اوست اؤرتولو پارکینگین،آچیلیش تؤره نی ،کئچیریلدی
ولیعصرین، اوست اؤرتولو پارکینگی،مهندیس نوین و تبریزین، ایسلامی شوراسین اؤیه لرین ، حوضوروی له آچیلیش تؤره نی کئچیریلیدی.
مهندیس بهراء، بؤلگه۱ بلدیه سی، بو یئنی اوست اؤرتولو پارکینگین آچیلیش تؤره سینده دئدی:بؤیوک فلکه نین، اوست اؤرتولو پارکینگی ،تبریزین ،ترافیک یوکونون آزلماغی اوچون ۹ مین مئتر موبع ساحه ده،۳۰۰دستگاه توتوملا، خصوصی بؤلومون ایشتیراکی له تیکیلینیب.
مهندیس بهراء ،تبریزین ایسلامی شوراسین اؤیه لریندن تشکور ائله یه رک؛ ایل باشینا بیر آی قالمیش، یئنی طرح لرین حاضیرلانماسیندان وآچیلیشیندان خبر وئردی.
جمعه پانزدهم دی 1391
روشدیه2 ،تبریزین ایرلیشلی ایله مودرن بؤلگه سی
قوجامان تبریز، فرقلی ایله چئشیدلی بؤلگه لر و کوی لاری ایله اؤزل معماری یه صاحیب اولاراق، تبریزی اؤزل وگؤزل گؤرنومه صاحیب ائله ییب،و باشقا شهرلره گؤره مودرن معماری سی له ایشیق ساچیر!
روشدیه ۲ کویو،اؤلکه نین، آدلیم آرشیتئکت لرین الی له پیلان ودیزاینی تؤکوله رک؛یاخین گله جکده ، تبریزلی لرین ،یئرله شمه یی اوچون حاضیرلاناجاق.
یاخین اون ایلده روشدیه۱ کویون ،اوغور وایرلیش قازانماغی باعیث اولدو "شرکت خانه سازی باغمیشه" ،رشدیه۲ نین پیلانین ۷.۴۷هئکتاردا ، یئنی ومودرن البته بیر شکل و اوخشار گؤرنوم ودیزاین لا پیلانی تؤکه.آرتیرمالیدیر،روشدیه کویو ،مودرن واؤزل گؤرونوم ودیزاینا صاحیب اولماق ایله ایرانین، ان مودرن کوی لاریندان ساییلیر.
روشدیه ۲ پیلانی ۸۹ اینجی ایلین سونون دان باشلاندی و ایندیلیک تیکینتی لرین، تیکیلمه یی یاخشی ایرلیش له قاباغا گئدیر .
روشدیه۲ بو ایلین سونونادک حاضیرلانماسی گؤزله نیلینیر.
روشدیه ۲ ،روشدیه۱ کویون قوزئی باتی سیندا ،آیریملی واؤزل گؤرنوم له تیکیلمک دؤنه سینده دیر؛روشدیه ۲ یاشیل ساحه سینده ،روشدیه ۱ اوستونلویو وار.
گئنل بیلیگی لر:
-۱۴۶ دستگاه یئرلشیم واحیدلری(بیر واحیده)
-۵۱۵ دستگاه ویلایی آپارتومانی،۲۴ بولوکدا
-۱۷۲۰دستگاه آپارتومانی یئرله شیم واحیدلری،۲۸ بولوکدا
-۲۲۰دستگاه آلیش وئریش واحیدلری ،بیر بولوکدا
-اویره تیم(آموزشی) فضاسی،۴بولوکدا
-ساغلیق واحیدلری،۳بولوکدا
-گاز دوراغی(ایستگاه)
روشدیه۲ نین باشقا طرح لری(یاخین گله جکده):
۱۰قاتلی آلیش وئریش مرکزی+۱۷قاتلی گؤی دله ن بو آلیش وئریش مرکزین اطرافیندا
-توریستی ایلنجه مرکزی۳۰هئکتاردا
-سیناما+کولتورال مرکزی
-اؤزل یاشیل ساحه سی
جمعه پانزدهم دی 1391
"سرم سازی" کویو، تیکیلمک دؤنه سینده
بؤلگه ۵ بلدیه سی ،دئدی:"سرم سازی" کویون یئر صاحیب لری، تیکینی ایجازه آلماق اوچون بؤلگه ۵ بلدیه سینه باش وورسونلار.
"مهندیس یعقوب هوشیار" بو مطلبی دئیه رک آرتیردی:دولتی شیرکت لرین خیدمتین باشلانماسی ایله بو بؤلگه ده، تیکنیتی سالدیرماق اوچون، یئرلرین صاحیب لرینه تیکینتی ایجازه سی وئریله جک.
سرم سازی کویو،پاسداران اوتوبانین گونئی ینده یئرله شیب.
"مهندیس هوشیار" سوندا،آرزو ائله دی ،شهرداشلار "تیکینتی پروانه" آلماغی ایله ، ایلین باشینا دک،گؤزله نیلن(پیش بینی) خیدمت لردن فایدالانالار.
پنجشنبه چهاردهم دی 1391
کسایی اوتوبانین، تحلوکه لری و اکسیک لری!
"کسایی اتوبانی" ،،تبریزین گونئی یندن کئچه رک، تبریزین ،باتی و دوغوسون،بیر بیرینه یئتیریر؛"کسایی اوتوبانی" ۴۰ اینجی اون ایلده ، آلمانلی مهندیس لرین، الی له تیکیلب و نئجه ایل اؤنجه یه دک اؤلکه نین ان اوستون ایله تحلوکه سیز(بی خطر) یول لاریندان ساییلیردی،حتی بیر دفعه ده آسفالت وآلت یاپی یاپماغا احتیجاجی اولمامیشدی!
تبریزین ،دوغو وباتی سین گئنیشلنمه سی، بو قوجامان اتوبانی، ترافیکلی ایله تحلوکه لی یولا چئویریب!
روشدیه، ولیعصر ۲ ،باغمئشه ،سپهر ،استانداری ،مرزداران کوی لارین تیکیلمه سی تبریزین دوغوسوندان وعین حالدا سهند شهری ایله چمران واندیشه کوی لارین تیکیلمه سی باتی دا وبونلارین هاممیسین ان راحات ایله تحلوکه سیز والبته یالنیزیول لاری کسایی اوتوبانی اولاراق ؛باعیث اولدو ،مسئول لار بیر باند بو اوتوبانا آرتماق ایله یولو گئنیشلندیرسین لر و بئلنچی طرح لر له ،کسایی اوتوبانین قوللانان لارینا، تحلوکه سیزلیگ و راحاتلیق سونالار!اما تاسوفله یول سالماق ایش لری، چیراق لارین، کابل برقین قطع اولماسینا سبب اولوب و "کسایی اتوبانین" قارانلیغا گیردیریب
البته کسایی اتوبانین باشقا اکسیک لری ده بو قرارا دی:
۱-شهرین قوزئی ساری، قایداسیز گلیشمه سی
۲-سهند وچمران کوی لارین چوخلو جمعیتی
۳-اتوبانین ایشیق سیزلیغی ،گئجه ده
۴-ترانزیت تریلرلری وکامیون لارین گئت گلی
۵-۳۰ ایل اؤنجه نین،آیارلار ایله سالینماسی
توپلومدا ، اوسته ساییلان مورد لر ال اله وئره رک "کسایی اوتوبانین" بیر تحلوکه لی یولا چئویریب لر!
اتوبانی ۳ باند ائله مه یی گونئی ضلعینده باشا چاتیب،و قوزئی ضئلعین تئزلیگه له باشا چاتماغین دیله ییریک!
البته نئچه گون اؤنجه دن، کسایی اوتوبانین چیراق دیرک لری، حاضیرلانیردی!
چهارشنبه سیزدهم دی 1391
"مهستان" آلیش وئریش مرکزی (اؤزلجه،موبل وباغیملی صنایع)
"مهستان" موبل آلیش وئریش مرکزی، رسالت مئیدانین کناریندا ،تیکیله جک! ایندیلیک ،مهستان توپلومو ،توپراق گؤتورمه، دؤنه سینده دیر.
"مهستان" موبل آلیش وئریش مرکزین اؤزللیک لری:
۱-تیکینتی نین قاتی:۴قات،۴۲۰۰مئترموربع(۲۲۰۰مئتر، تیکینتی اوچون +۲۰۰۰مئتر یاشیل ساحه)
۲- آلیش وئریش واحید لرین سایی و اؤلچوسو:۶۰ واحید،اؤلچو ۵۰ ایله ۲۰۰ مئتر
۳- پارکینگ:یئرآلتی پارکینگ ،ظرفیت،۷۰
۴-گئت گل ،آراج لاری:۴دستگاه برقی پیلله+بیر دستگاه قالدیریجی(۱۰ مئتر موربع)
۵- مودرن ایشق ساچما سیتئمی+مودر ایچ دیزاینی+ موزیکال سو فوواره سی
۶-تیکینتی نین یاپی سی(سازه):بئتون آرمه
۷-تیکینتی نین گؤرنومو:کامپوزیت +شوشه
سه شنبه دوازدهم دی 1391
یادیگار ایمام ایستادیومو، آسیانین 8 اوستون ایستادیوم لارین آراسیندا!
"محمدریضا کسرایی"،شرقی آذربایجانین مسئول لاری و فداراسیونون تمثیلچی لرین حضورو ایله آسیا لیگینین، گرگچیلندیرمه اوتورموندا(جلسه توجهی) دئدی :تراختور تیمی، گروهی دونه سینده، اوچ اویوندا قوناقچی اولاراق،ایستادیومدا ۷۰ مین یانداشین حضورو ایله بوتون آسیانی شاشیرداجاق !
"کسرایی" آرتیردی؛ شرقی آذربایجانین ،ماراغی بو یاریش لاری کئچیرمه یه آلقیشلامالی دیر وبئلنچی شوق باشقا بؤلگه لرده اینانیلمازدیر!
کسرایی دئدی:تاسوفله یاخین ایل لرده بین الملی یاریشمالار، تهران واصفهان دا کئچیریلیردی! و بو ایکی شهر، سیناق لاردان (امتحان)باشی اوجا چیخیب لار و یاریش لاری کئچیرمه یه، یاخشی دورمو اونلاردا تؤره نیب! بئلنچی یاخشی دورمو ،تبریز ده ، تؤره تمه ییمیز گرکیر!
"کسرایی" یادیگار ایمام استادیوموندان، گؤروشه رک ،آرتیردی: شوکورلر اولسون ،یادیگار ایمام استادیومو "ای اف سی" دن، نومره بیر درجه سین، آلماغا نایل اولوب! آسیادا یالنیز ۸ استادیوم بو درجه نی آلماغا نایل اولوب لار! بو، بؤلمه لر اساس ،اؤلکه میزین سهمیه سی ۳+۱ اولوب.
"کسرای "الیته یادیگار ایمامین ،ایراد واکسیکلرین (نواقص)سایاراق،قیسسا زاماندا اکسیک لری آرادان آپارماغین گرکلی بیلدیردی.
اکسیک لر وموشکول لر:
۱- ساغلیق ودوپینگ اوتاغین اولماماغی
۲-اینترنت ومخبرلیک ایمکاناتین اولماماغی
۳- اویونچولار اوچون اؤزل گیریش یولون اولماماغی
۴-قاپی لارین دیرک لرین ایستاندارد اولماماغی
۵- ذخیره (ساخلانج)صندل لرین ۲۲ دانا اولماماغی
۶-"وی آی پی" صندل لرین یاخشی ایله دوزگون اولماماغی
۷- تاماشاچی لارین سایغاجین اعلامی
۸-مئیدانین اطرافیندا اولان ریکلام لارین گؤرتومه یی
۹- دینجلمه اوتاق لاریندا(رختکن) ،ایش قاب قورماق
"کسرایی" آرتیردی: آسیانین کونفدراسیونو بیرینجی اویونلاریندا ،هوشلو باشلی گؤزلمجی لره (ناظر)قوللانار!و بیزیم یئترلی دیقتیمیز ،قوناقچی لیقدا گرکیر!
"کسرایی" قوناقچی باشگاهین وظیفه لرین بئله سایدی:
۱-قوناق تیمینه، اوتاق رزرو ائله مک
۲-خبر کنفرانسین، کئچیرله مه یی
۳-تمرین یئرین حاضیرلاماغی
۴-یاخین خسته خانا ایله موقاویله باغلاماق
۵-۱۵ نفر توپ یغان
۶- هر تیمه اوچ دیلمانج
اویون کئچیریله ن استادیوم ۷۲ ساعات قاباقدان" ای اف سی" ین ایختیاریندا اولماغی گرگیر !ایستادیومون سؤزچو سو، انگیلیزجه دیله و فارسجا یا تورکجه دیله قوللانا بیلر!
شنبه نهم دی 1391
یاغچیان محلله سین، " آلیش وئریش، یئرله شیم توپلومو"
بو ،تیجاری یئرله شیم توپلومو "سنجش مهارت های کارآموزان" مرکزین، قوزئی ضیلیعنده ،۵۸۰۰مئتر ساحه ده تیکیلمک دؤنه سینده دیر.
گئنل بیلیگی لر:
بو توپلوم، ۱۶ و۷قاتلی تیکینتی لردن تؤره نیب.
- ۱۶ قاتلی تیکینتی:۶قات،"سنجش مهارت های کارآموزان" مرکزی+باشقا قاتلار، یئرله شیم اولاجاق
-۷قاتلی تیکینتی:۵قات آلیش وئریش مرکزی +۲قات پارکینگ
-آلیش وئریش مرکزین ،سایئ سی:۱۲۰واحید
پنجشنبه هفتم دی 1391
"اطلس"، آلیش وئریش مرکزین، 18 قاتلی دمیر ایسکئلتی،تکمیللشدی!
اطلس ،آلیش وئریش مرکزی، ولیعصرین، نگین پارک، بؤلگه سینده یئرله شیب؛اطلس توپلومو،87اینجی ایلده،"مهندیس عبدالحسین رهبری" و "ایران اطلس شیرکتین" ایشتراکیله،ایش اوستونه کئچیریلمه سی باشلاندی.
بیرایل کئچندن سونرا،و ایکی قات، دمیراسکئلتی تیکیله رک،تاسوفله، مهندیس رهبری ، پارا دورموندان،دیگرگین اولاراق،اؤز پای ین، ساتماق ایسته دی!بیرایلدن سونرا،باغمئشه شیرکتین الی له ، اطلس توپلومونون ،تام پای ین آلماغی ،بللی اولدو.
90 اینجی ایلین سونوندان،اطلس توپلومو یئنیدن جانلاندی.
هله لیک، ۹ آی سوره سینده، ۱۲ قاتین ،ایسکئلتی تیکیله رک ،دمیر ائسکئلتی ۱۸ قاتا یئتیشیب، برنامه لره اساس، ایکی شیرکت ، اطلس توپلومونون، 92 اینجی ایلین سونونا دک،بیتمه یین ،سؤزون وئریب لر.
اطلس توپلومونون،قورالی ،4 بؤلومدن تؤره نیب!
بیرینجی بؤلوم:دؤرد قات پارکینگ
ایکینجی بؤلوم:6قات، آلیش وئریش مرکزی
اوچونجوبؤلوم:ایکی قات، ایلنجه،کولتورال وایدمان مرکزی
دؤردونجو بؤلوم:آلیش وئریش،خدمات وایداری
اطلس توپلومونون ،جاقیندا ،گئنل بیلیگی لر!
تیکینتی نین قاتلاری:18قات(4قات یئرآلتی و14 قات اوستونده)
پوروژه نین آلت یاپی سی:43000مئترموربع
یئرین ساحه سی:12381مئتر موربع
پارکینگ:500 پارکینگ، دؤرد قاتدا
آلیش وئریش مرکزی:300دوکان و تعریف اولنموش صینفلر!+بؤیوک هایپرمارکت،6 قاتدا
ایلنجه مرکزی:9 رستوران+اوشاقلارباغچاسی+اویون شهری+قوناقلیق سالونی(اؤزل)،ایکی قاتدا
ایداری مرکزی:96 خدماتی وآلیش وئریش واحیدلری6 قاتدا
یاشیل ساحه:9000مئترموربع محوطه+6000مئترموربع دام باغ+مودرن ایشیق ساچما
سرگی مرکزی:بیرواحید
گؤرونوم(نما):آمریکالی کامپوزیت ایله آلمانین فریم لس شوکو وبلژیکین،سئکوریت اولموش،ترمال بریک ،شوشه لری
باغلانتی آراجلاری:24 دستگاه برقی پیله+7دستگاه قالدیریجی(آسانسور)+4سئری پیله یولو
باغلانتی آراجلارین یوخاری ساییدا اولماغی،باعیث اولوب بو تیکینتی نین، قاتلاری ،دیر باخیمیندان،برابر اولسون!
سه شنبه پنجم دی 1391
قوجامان تبریز ،کامئرا لئنزیندن!
حورمتلی یولداشلار ، گؤرونتولردن، ۳ اوستون(برتر) شکیلی سئچین وبیزه بیلدیرین!
شاه گؤلو، بؤلگه سیندن گؤرونتو
ولیعصر پارکی
آبرسان
ایپک مئیدانی
یاغچیان کویو
ولیعصردن بیر گؤرونتو
"بلور" گؤی دلنی ایله مئترو دوراغی
فهمیده مئیدانی ایله روشدیه
بالا استانبول(روشدیه)!!
دوشنبه چهارم دی 1391
حضرت عیسی نین، دوغوم تؤره نی(مراسم) تبریزده، کئچیریلدی
عیسی مسیح ین، دوغوم تؤره نی(مراسم) تبریزده یئرله شن آشوری لرین حضورو ایله؛ شنبه گونو۲۲دسامبردا،تبریزین انجیلی کیلیساسیندا کئچیریلدی.
اؤلکه نین آشوری سایی سی ۴۰ ایله ۵۰ مین نفر اولاراق، تبریزده ۵۰ ایله ۶۰ آشوری عاییله یاشاییرلار.
انجیلی کیلیسانین تیکینتی سی ،قاجار دووره سین ،سون ایللرینه یئتیشیر،بو کلیسا، تبریزین والمان خیاوانیندا یئرله شه رک ،بیر آذر ۱۳۷۸ ده ،ایرانین ملی اثرلرینده ثبت اولونوب.
بو کیلیسانین ،یئنی تیکینتی سی" مسیحیان پروتستان تبریز" آدی ایله،۱۹۵۷ ده اسکی تیکینتی سی میارمیار کوچه سینده سؤکولندن سونرا والمان کوچه سینده تیکیلینیب.
یکشنبه سوم دی 1391
یئنی آلیش وئریش مرکزلری، تبریزین، اسکی بازارین باتی سیندا!
یئنی آلیش وئریش مرکزلری، تبریزین، اسکی بازارین باتی سیندا!
سون اون ایلده،تبریزین، بلدیه سی ایله " عمران وتوسعه آذربایجان" شیرکتین، امکداشلیغیلا ،اسکی بازارین، باتی بوجاغیندا یئرله شن، اسکی وتاریخسل تیکینتی لرین، تعمیر ویئنی دن تیکیلمه سی باشلانیب ونئچه بؤیوک بازار وآلیش وئریش مرکزلری تیکیلیب وتیکیلمک دؤنه سینده دیر.
"مشروطه" بازاری،۲۲۰ تیجاری واحید+۶۰۰۰مئتر ساحه، "شهروند" آلیش وئریش مرکزین، تیکیلمه سینه آیریلیب.
"مطهر" بازاری:۱۰۰ آلیش وئریش واحیدی
"خلیج فارس" بازاری
جمعه یکم دی 1391
سینا "آلیش وئریش ایداری توپلومو"
"سینا"، گؤی دله نی، ۲۴ یاپی سال(سازه ای) قات دا تیکیلیب؛۳قات آلیش وئریش مرکزی اولاراق، قالمیش قات لار، ایداری بؤلوم لرینه، بؤلونوب،بو پوروژه، یوخاری سورعت له تیکیلمک وایش اوستونه کئچیریلمک دؤنه سینده دیر.
آلیش وئریش ایداری توپلومونون اؤزللیک لری:
پوروژه نین آدی:تبریزین، "سینا توپلومو"
-ایزلیم(آدرس):تبریز،تهران یولو،سه راه ولیعصر
ایش وئرن(کارفرما) وسرمایه یاتیریمچی(سرمایه گذار):"توسعه سینا" شیرکتی
-قوللانیمی(کاربری):آلیش وئریش ،ایداری
واحیدلرین سایی:
آلیش وئریش(تیجاری):۳۶واحید
ایداری:۶۰واحید
پارکینگ:ایکی قات یئرآلتی
تیجاری واحید لرین اؤلچوسو:۴۳مئتیردن۱۸۰مئتره دک
قوللانچی لار:قیزیل وزینت چی لر


c: text/html

text:
نیله ییم تا اولاسان بیر دفعه خندان گوزلیم؟
بیر جانیم وار ائده رم جان سنه قوربان گوزلیم
نه قدر نازلی گوزللر چیخا قارشیم دا دورا
ئوزگه نی سایمییرام، من سنه حیران گوزلیم
اوره گی داشدان اولان لاردا منه رحم ائله ییر
قویموسان عاشیقینی بس نئجه نالان گوزلیم؟!
کوسوب هی هی باریشاق چونکی وصال ایستییریک
چالیشیب من تاپاجام وصلینه امکان گوزلیم
سن منی سالما نظر دن منی بیمار ائله مه
چونکی وصلین دی فقط دردیمه درمان گوزلیم
من سنین عاشیقینم گر سئوه سن سنده منی
اوندا بیز نیله ییرییک حوری و قیلمان گوزلیم؟!
اوتوروب من دورارام تانری یا شوکر ائیلیه رم
چونکی بخش ائتدی منه سن کیمی جانان گوزلیم

robotstxt: allowed

filter: keep


text:
حـوسنونی گورجک دئدیم الله اکبر ای پری
آللاها ایمان تاپیب رویونده حیران اولموشام
آیـه آیـه سـورهُ قـورآنی زولـفــونـده گــؤروب
نیت احرام ائدیب کـویونده قوربان اولموشام
خلـقتـی گؤردوم سنـین خط روخوندا ای صنم
کوفره دای باش ایمه رم پابند ایمان اولموشام
طـاق ابــرویــون اؤلــوب مـحـراب عـشـاق غـزل
گؤزلریندن یول آچیب معراجه خواهان اولموشام
بت لاری سیندیرموشام هم پؤزموشام سرحدلری
کـوی دلـداریمـده من خـاقـان و سلـطان اولموشام
قلم یازمییاندا بیلین اؤلموشم
بیراخمیشام داها گولو ، چمنی
وصیت ائیلیره م ده ده م قورقودون
سازین چالا – چالا قویلایین منی
سؤز وئرین نه اولار کی منده ن سورا
ساتمایین هئچ زامان قارداشی یادا
دوغما تورپاغیزا سؤیله یین آنا
جان تکین قورویون آنا وطنی
دونیا یا ساتمایین شعری ، هنری
تورک ائلین ائیله یین دیللر ازبری
سیز ای اؤلکه میزین مرد ، ایگیدلری
آزادلیق اوغرونا گییین کفنی
گؤز یاشون سالیری ساچلاریما دن
گئت گئده اؤلومله یاخلاشیرام من
آل منی قوینووا ای گؤزه ل وطن
تایسیزام اؤلسه مده آتمارام سنی
әndirmәk bağlantısi | لینک دانلود
әndir | ائندیر | دانلود : pico file
ölçü | اولچو | حجم : 700 k
Bıçım | بیچیم | فرمت : PDF
Dıl | دیل : Türkcə - farscə | تورکجه - فارسجا
Ebced | الفبا : ərəb | عربQaynaq | قایناق | منبع : duzgun.ir
әndirmәk bağlantısi | لینک دانلود
әndir | ائندیر | دانلود : pico file
ölçü | اولچو | حجم : 8 m
Bıçım | بیچیم | فرمت : PDF
Dıl | دیل : Türkcə | تورکجه
Ebced | الفبا : ərəb | عربQaynaq | قایناق | منبع : duzgun.ir
әndirmәk bağlantısi | لینک دانلود
әndir | ائندیر | دانلود : pico file
ölçü | اولچو | حجم : 6 m
Bıçım | بیچیم | فرمت : PDF
Dıl | دیل : Türkcə | تورکجه
Ebced | الفبا : ərəb | عربQaynaq | قایناق | منبع : duzgun.ir
KULIYYAT ALIAĞA VAHID
Kirişçi
Türk Ebced
Urmu Turuz 2014
کیریشچی
693-Şeir Kuliyyat Aliağa Vahid Kirişçi Türk Ebced Urmu Turuz 2014
әndirmәk bağlantısi | لینک دانلود
әndir | ائندیر | دانلود : pico file
әndir | ائندیر | دانلود : kitablar
ölçü | اولچو | حجم : 200 k
Bıçım | بیچیم | فرمت : PDF
Dıl | دیل : Türkcə | تورکجه
Ebced | الفبا : ərəb - az | عرب - لاتین
Qaynaq | قایناق | منبع : kitablar.com
عاشق یازدیم
سورگونه محکوم اولدوم
گؤزلرین دونیاسیندان
نؤقطه قویدوم
بو سورگون منه کفایت دیر جانیم
نولی کیم سئوگیلی جانانیم اولایدین گئجه لر
اینانیب عشقیمه ،مهمانیم اولایدین گئجه لر
دولاناردیم باشیوا، هر گئجه ،پروانه کیمی
گر منیم شمع شبستانیم اولایدین گئجه لر
دنیانین بخته ور انسانی سایاردیم اوزومو
سن اگر راحت دورانیم اولایدین گئجه لر
شوق دیداریله هر گون، اویاناردیم یوخودان
گوزلیم ، گر مه تابانیم اولایدین ،گئجه لر
عومرومون قیمتی آرتاردی قوجالمازدیم ،اگر
جسم زاریمده منیم، جانیم اولایدین گئجه لر
بیرعوموردور دوزورم حسرت هجرانیوه من
چاره سیز دردیمه درمانیم اولایدین گئجه لر
(ائلدارام)، درد فراق اوسته ،یازارکن غزلیائشیدیب ناله می ، لقمانیم اولایدین گئجه لر
ائله کی آی بولودا دالدالانیر آخشاملار
عشق پیمانه سی الدن،جالانیر آخشاملار
هرقارانلیق گئجه نین یاددا قالان لحظه لری
بیر اوموتلو سحره ،آرخالانیر آخشاملار
خیالین چرچیوه سینده یارانیر خاطیره لر
نه سبب دیر گؤره سن تاپدالانیر آخشاملار
آچیرام گوشه ی خلوتده کؤنول دفترینی
داغ کیمی سینه مه غملر قالانیر آخشاملار
دوزورم صبح آچیلاندان گونشین باتماسینا
خیالیم یار هاواسیندا دولانیر، آخشاملار
سنی اغیارایله بیرلیکده دوشوندو کجه منیم
اوره گیم قانه دونور پارچالانیر آخشاملار
قارا تئللرده کی یارین اوزونه کؤلگه سالیر
(ائلدارین) وار یوخو بیردن تالانیرآخشاملار
مهدی همت زاده (ائلدار)
ای جانیم اوچون دردیله درمان نئجه سن؟
ای روحوم اوچون سئوگیلی جانان نئجه سن؟
سندن یاپیشیب ایمداد ائدیر عشقیله کؤنلوم
ای هر ایکی دونیامه ده سلطان نئجه سن؟
روحوم منی آسوده دولاندیرمادی هئچ واقت
ائتدین منی هر آندا پریشان نئجه سن؟
سنیسیز یاشاماق کؤنلومو مین درده سالیب
بیر تک باخیشین ائیله دی ویران نئجه سن؟
بیر عهد ائله آتما منی یاددان قیراغا
ای عشقیم اوچون عهدیله پیمان نئجه سن؟
سَسسیزدی آدیم سسله منی بلکه دانیشدیم
سن قلبیمه هم دویغوما زندان نئجه سن؟
الوان رنگلی کئپنک دیم
اوچماقدان ذؤوق آلان
گوللرله قودوروشوب
عطیرلریله سرخوش اولوب
دانس ائتمک ایسته یه ن بیر کئپنک
عاشیق اولماق
شام اوچون جانیمی وئرمک ایسته ییردیم
قونشوقاپی دان
بیریسی قیردی قانادلاریمی
دانس ائده بیلمه دیم
شام اوچون جان وئره بیلمه دیم
اوچا بیلمه دیم
ایللردیر اؤلوم له - یاشام آراسیندا چابالادیم
آمما هئچ یاشیا بیلمه دیم
لینک دانلود (әndirmәk) :
دانلود :
دانلود : pico file
اولچو (حجم) : 310 k
بیچیم(فرمت) : exe
دیل : تورکجه
قایناق( منبع) : kitablar.com
لینک دانلود (әndirmәk) :
دانلود :
دانلود : pico file
اولچو (حجم) : 271 k
بیچیم(فرمت) : exe
دیل : تورکجه
قایناق( منبع) : kitablar.com
دلقک
شعر : نسرین شیرمحمدزاده ترجمه : یعقوب نامی
گونه هایم نقاشهای ماهری هستند
من طوفانی می شوم
می بارم
سیل جاری می کنم و
آنها قطرات اشکم را با سیاهی ریملم
چنان ماهرانه قلم می زنند که
دلقک سیرک می شوم
-----------------------------
اوستا رساملاردیلار یاناقلاریم
طوفانا دولورام
یاغیرام
سئله دؤنورم
اونلاردا گوز یاشلاریمی سورمه لریمله
ائله اوستالیقلا چیزگی له ییرلر کی
دؤنورم لاپ بیر سیرک دلخه یینه


text:
موضوعات : مقالهلر
تریز(TRIZ) نهدیر؟
تریز(TRIZ) نهدیر؟ یارادیجی موشکول آچما نظریهسی-تریز، روسجا، “یارادیجی موشکول آچما نظریهسی” معناسینی وئرن،”Teoriya Resheniya Izobretatelskikh Zadatch” سؤزلرینین باش حرفلریندن مئیدانا گلیب.تریز یاناشماسی[روش]، اینگیلیسجه ”Theory of the Solution of Inventive Problems” و یا تورکجه “یارادیجی چتینلیک آچما نظریهسی” اولاراق تعیین اولونور.آیریجا ادبیاتدا اینگیلیسجه “Theory of Inventive Problems Solving ” سؤزلرینین باش…
اوشاقلاردا تمیزلیک
بئجهرمه (تربیت)هر یاشدا وار، ۷-ده، ۷۰-ده ده. باشقاسینی تربییه ائتمک، اؤزونو تربییه ائتمکدن باشلاییر. اؤزونو تربییه ائده بیلمهیهنین وئردیگی تربییه چوخلو زامانلاردا اوغورسوز اولور. تربییه یالنیش دان قاچماقدیر، دوغرویا یؤنلمکدیر، اؤزو ایله موباریزهدیر ،تمیزلنمکدیر، آرینماقدیر، صافلاشماقدیر،گؤزللشمک دیر…عالیملر دئییرلر کی، اوشاغین دونیاگؤروشو آغ ورق کیمیدیر، اورا ایستدیگین سؤزلری یازا بیلرسن، آنجاق…
چؤلو،گولوستان ائدن چینلیلر!
چینلی آراشدیرماجیلار،یاریم قوراق(نیمه خشک) بؤلگهلره، باکتری سپهلهمکله چؤللهشمه (بیابان زایی) سورهجینی دایندیردیلار، بواوزدن اون ایل موددتینده جانلی یئتهنکلی گؤیهرنتی اورتوک قاتلارینی اورهتدیلر.چین اؤلکهسینین قوزئی سینیرلاری، بیر سوسوز وبارسیز چؤله دؤنمکدهدیر. چینلیلر،قوما بورونموش چوللری، گولوستانا چئویرمک اوچون باکتریلری قوللاناراق چؤلو، گولوستان ائتمک ایستهییرلر. “نیوساینتیست”ین وئردیگی بیلگیلره(معلومات) گؤره،چینده، چؤللهشمه سورهجی سورعتله ایرهلی…
چؤرهگی نئجه ساخلامالیییق!
تازا یاپیلمیش چؤرهگی هاردا و نئجه ساخلامالیییق،سویودوجو دا ساخلامالیییق یوخسا فریزئرهده،چؤرهگی نه دورومدا ساخلامالیییق! چؤرهگین، سویودوجودا(یخچال) ساخلاماسی (نگهداری)،اونون بایاتلانماسینی سورعتله ندیریر.چؤرهگین بایاتلاشماماسی اوچون نه ائتمهلیییک!؟ چؤرهگین بایاتلانماماغی اوچون؛ چؤرهگی ایستی ویا چوخ سرین دورومدا(وضعییت) ساخلامالیییق.چؤرهگین نشاستاسی، ایستی و یا چوخ سرین دورومدا بایاتلانماز (بیات نمی شود) .سویودوجون سویوقلوغو، چؤرهگین بایاتلاشماماسی…


text:
Nadanse bele yashadiq
پارام پارچا اورگلرده اوتوروسا – دينمه يه جك
آغلاياجاق – يا گوله جك!
قوللاريندان گوجونو ده آلانلارين – اللريني اوپه جكدير!
سئومه دييي اينسانلاري سئوه جكدير.
اونون جورمو
موكافاتلي
نييه كي او – دووارلاري جيزيق – جيزيق اينانميشدي!
قهرمانلار اوجاغيندان سو ايچميشدي.
تزه لنمه ک چوخ گوزه ل دیر
چونکی تانری گوزه للیک سئوه ندیر
هر ایل بایرام گونلرینده اینسانلار تزه له نیر
گئییم لرینی
گولوشلرینی
گوءروشلرینی
تزه له ییرلر
کئشکی اینسانلار فیکیرلرینه ده بیر تزه لیک وئرسینلر
بلکه تانریدا !....
من اوچ ایلدی تزه له نمک یادیمدان چیخیب
نده ن بئله یاشادیق؟!....
سوز وئریر گئچمیشلریمده قویلانان ویرانه لر
شوقی ایله باغرین آچیر سنده ن دئییر قاردا چیچک
دسته مازین شمعیله اوددان آلیر پروانه لر
دالغالار سنده ن جومور گویله ر سنی ایله دانیشیر
مست اولور منده ن قاباق. سنله دولان پیمانه لر
داغدا داشلار. چولده یئللر گویده مینلرجه بولوت
هم صدف ایچرینده سنده ن سوز وئریر در دانه لر
تا سنییله باشلاییر راز و نیاز کائنات
بوشلاییر لیلی لری مجنون کیمی دیوانه لر
سیغماییرسان گونلومه سن عاشق و و معشوقسان
آلما عشقین قوی یارانسین من کیمی مستانه لر
۱۳۸۶
عشق را
بدون بزک میخواستیم
دنیا را بدون تفنگ
روی دیوارهای سیاه
گل سرخ نقاشی کردیم
رهگذران به ما خندیدند
به ما خندیدند رهگذران
ما فقط نگاه کردیم
جادهها
دور شهر گره خورده بودند
در شهر ماندیم و پوسیدیم و خواندیم:
" قطاری که ما را از این جا نبرد
قطار نیست"
من یک پسر بد بودم، رسول یونان،
بو ناغیل مستانه کیتابیندان ترجومه اولوب
مستانا
خییال دووارلارینین دالداسیندان منی چاغیردی: مستانه!
دئدیم: نه اولار منی ده آپار! گولدو، دئدی: « بیلیرسن کی اولماز!» پارچانین اوستونده رسیم چکیردی. دنیز دالغالی ایدی! دئدیم:« دئیه سن منیم اوره ییمی دینله ییرسن!» دئدی:« من جوشغون دنیزی چوخ سئویره م » دئدیم:« آما سن کی آرام سان!؟» دئدی:« گوءی ، ائله گوءیدو!» دئدیم:« آما کده رلی هاوادا یوخ!» گولومسه دی! دالینی منه دوءندریب قاریشمیش جیزیخلاری بویادی. دنیز قوشو اوچدو! یئل اسدی. آتوشگه آچیلدی. نارینج گولونون قوخوسو اوتاقدا داغیلدی. آنام ، بیر ایسلانمیش دسمالی آنلیما قویدو! حیدر قادینلار کیمی حزین حزین آغلاییردی. سهیل ایله چیچک اوتاغین بیر گوشه سینده تومموشدولار. آتام جیغالا چکیردی. دوقتور سوروشدو:« نئچه گوندور کی تب ائدیب؟!» حیدر دئدی:« دونه نده ن دوقتور بی!» دوقتور دئدی:« چوخ ایره لی دئییل! داوا وئرره م تبی یئنه ر!»
گئديش!
گئچيدلر قارالميش!
اؤسگورور قارا قيش، قارقيش
http://urmu.birolmali.com/?p=3206


text:
دنیزدن بیر ایز
ائلهان تورک حضرتلریندن ایکی قورتوم باخیش
دنیز قده ری
عزیز قلمداشلار!
نئجه کی بیلیرسیز زلال سبکی نین تورکو دیلینده ایلک شعیر کیتابی بو یاخینلاردا یاییلدی، آنجاق ائلهان تورک حضرتلریندن درین باخیشلارینا گؤره تشککور ائدیب او حضرته تانری دان ساغلیق ایسته ییرم. آشاغیداکی یازی ائلهان تورک حضرتلریندن دیر:
دادا قارداش، سؤز وئردیگیم کیمی زلال کیتابین آلیب اوخودوم. آلقیشلار بو اینجار ـ حؤوصله یه! ساندیم زلال بیچیمی بئجریلری چیچکله ندیرمکدن آرتیق، اخلاقسیز شاعیرلره دؤزوم یاراداجاق. بو یئنی چئشیتده، شاعیرین دویغوـ دوشونجه سیندن اوسته لیک، آیری بیر اؤزللییی ده تاپینماغا(عیبادته) یارار اولاجاق: اؤزن(دیقت) له اینجار!
گؤرونور ۱۳۸۸ده زولال تانیناندان بری، آجیراق باخیشلارا دؤزمه لی اولوبسوز. هر یئنی بیر ادبیات گؤرونگوسونده، آجیلیق اولابیله جک. بئله جه آجیلیغا یالنیز گؤرونگو یارادان دؤزه بیلر.(یئنی شعری ایراندا نیما یوشیج یارادیب دئسک، هه به، اونا گولمه دیلر؟). کسین، بوگون زلالین به یه نیلن زادی تکجه قالیبیدیرسه، ائرته سی گون داها اوستون به یه نیلیب اؤیولن؛ دادا قارداشین دؤزومو اولاجاق. ندن ، او(دادا)، قورخاقلار کیمی تئز مئیدانی بوشالدیب قاچماییب. آتالار دئییر: قورخاقدان بزیرگان اولماز.
زولالدا گؤز چارپان یئنیلیکدن، بیچیمدن، اؤزندن، حؤوصله ائوریمله شمه سیندن آرتیق، دمیرجانلی بیر ایستنج (ایراده)، اژداها کیمی نفس سالیر.(قالسین هله؛ عروض ــ وزنیندن منیم باشیم چیخمیر، ایسته میره مده چیخا). دادا، ادبیاتی چالیشا چکیب منجه. شیلتاق شاعیرلرین مئیدانا چیخیب گوجونو بو قالیبده گؤسترمکلرینه نه وار؟ فیلسوفلاردان بیری دئمیش،ــ اینسانلارین بیرکاجی دوشونجه یارادیب، عؤمورلرینین سونونادک ده او دوشونجه نی بیتؤولتمه یه چالیشارلار... ایندی دادا بو یولون آغزیندا. سؤز یوخ بیر یارادیجیدان ایکینجی ـ اوچونجونوده گؤزله مک اولار... زولالین داها اوشاقراق اولماغینا ترسین، بایاتیلاریمیزلا ژاپون هایکولاری کیمی چوخ اؤتکونکن یاشلی دا گؤزه چارپیر. زولال دونیا گؤرموش بیر قوجامان دئنئیلیدیر سانکی. بو بیچیمین ایچینه یالنیز دوشونجه نین دوشمه سی گره کیر، سونرا او، دوشونجه نی گؤگ ساوی(وحی)ـ اوران کیمی بیشیریب چیخاردا بیلر؛ بؤیوکلویونون کؤلگه سینده یاشاماق آختاریلان بیر دینجلیک کیمی.آغ شعری، ارکین(آزاد)شعری سئونلره ده، دادا آچیقلادیغی کیمی یئر وئریلیب. بو دا، دادانین آنیق دوشونجه سینه، گئن گودوسونه، یارادیجی بیر بیچیم تؤرتمه سینه، بونلاردان اوستون، اونون سانبال(متین) اولدوغونو، هامینین اوره یینی اله آلابیله جک ایسته یینه قاییدیر. ظولم آماجییلا اولوسون اوریینی اله آلان بیر خاقانین ترسه سینه، بیرخاقان شاعیر اولوب ائلی باغریندا یاشاتماغا نه وار؟
سون سؤزلر، دادا قارداشا ایجشن لره دیر. بللی دیر بونلاری یازدیقدان منه ده دولاشاجاقلار. اویسا، سانیرام دادا به یین هئچ آلقیشا احتیاجی یوخ. اونون آلقیشی ایستنجی ـ ایراده سیدیر. ساغلام بیر اینسانین نه یینه گرکدیر آلقیش؟ من دادا معلیمی اون بئش ـ ییرمی گون دئییل اینتئرنئتده تانیمیشام. هئچ ده اونو گؤرمه میشم. آچیقجاسینا، هابئله دادا قارداشدان اوتانمازکن دئییم: منی بو یازینی یازماغا ایته له ین دادا دئییل، اونون یاراتدیغی دا دئییل، یاراتدیغینین چالیش آلانیدیر. دادا قارداش پیس اولسادا بئله(اؤرنکدیر بو)، اونداکی دؤزومله حؤوصله تاپینمالیدیر. بوتون بونلاری دا اونون امگیندن اؤرگه ندیم. اوزگؤرنلیکسیز دئییم: من اؤزوم چوخ دؤزوملو بیری دئییلم. ایندی، دادانین منه دؤزوم اؤرگه دن اؤزنه نی ایله حؤوصله سینه شاشقین(حئیران) قالمیشام. بیزلر آغ شعری چوخراق، واختین آز اولماغییلا اینجارسیزلیقدان یازیریق... من بیر ادبیاتچی اولورکن، بو بیچیمدن أن آزی دؤزوم، اینجار اؤرگه شیرم. بو، ادبیات دونیاسینا آز قوللوقمودور؟ بو دؤزوم ده زولالین آلت یاپیلارینی، گیزلین مانلارینی تاپماقدان اؤتری ده اولابیلر. نه اولار؟...... دنیزده، دنیزلییینده هردن شپله نمک اؤفکه سینی لام ائدیر.
زلال حاققیندا چوخ بیلمک ایسته سز آشاغیدا کیلیک ائدین:
http://torkizolal.blogfa.com/category/1
تورکو زولالین ایلک کیتابین گورمک اوچون آشاغیدا کیلیک ائدین:
http://torkizolal.blogfa.com/category/2
آذربایجان زلزله سیندن یارانمیش سیتقاماق
تانریم! (عروضی قافیه لی زولال)
آز شـوره دولگیلان
گل حؤووشنـه نی ائـلدن آلگیلان
یئـــر گـوجلـرین آزالـدا بیـلیـرسن آزالـد اؤزون
قوربـانینام دایـان، ائـله بـو اوچ ایـکی ریشتـرده قالگیـلان
قالخیزما بئل بوکن ته په ری یئددی سگگیزه
تـانریم! حاوادان طبلی سالگیلان
یومشاقجا چالگیلان
ایضاح:
یوخاریداکی زلال « مستفعلـُن فعـُل» ریتمینده باشلاییب
« مستفعلُ » آردیسی ایله داواملانیر:
مستفعلـُن فعـُل
مستفعلُ مستفعلـُن فعـُل
مستفعلُ مستفعلُ مستفعلـُن فعـُل
مستفعلُ مستفعلُ مستفعلُ مستفعلـُن فعـُل (آنا سطیر)
مستفعلُ مستفعلُ مستفعلـُن فعـُل
مستفعلُ مستفعلـُن فعـُل
مستفعلـُن فعـُل
قافیه دوزومو:
.....قافیه
.............قافیه
.....................آزاد
............................قافیه
.....................آزاد
.............قافیه
.....قافیه
عروضی زولال شعیری
موسیقی نین باغرین یاریب یئنی لیک یاراتماقدادیر
غزلیمدن ده ایچیرسیز؟
بیر آووج غزل قوللوغوزدایام
گؤزلریم سنی ایچه جك
کلیک: http://dadabilverdi.blogfa.com/page/12456
هارا کئدسه ز قاییدین نظریزی بوردا یازین!


text:
موضوع:
آذربایجان بایاتیلاری
آنا بالاسیز قالدی بالا آناسیز قالدی تیتردی یئر خبرسیز قیزلار آتاسیز قالدی
یئنه میلت یار اولدو چاتدی داده وار اولدو سیناقدان چیخدی میلت بیرلیکلر آشکار اولدو
بیر دفعه ده زیلزله کاخلارا سال ولوله گورسه لر کی درد نه دیر چیخماز سسی هلهله
ییخیلمیشی ,یخمازلار دووار آلتدا,سیخمازلار یاردیمدا,سهو ائدنلر هئچ وقت اوزاخ اوزاخ چیخمازلار
هر یئر دومانا دوندو یاخشی یامانا دوندو سوندو کندلی چیراغی اورکلر قانا دوندی
ایندی ای ایشدن کئچیب عجل سچدئیین سئچیب چوخلو اهمال ایلدیز بودور عجیب دن عجیب
مینلر مظلوم آواره کندلر دوندو آواره رحم ائتمه ییب یاراتدین سایسیز سایسز بیچاره
ییخمادین قصر کاخی دوز دورمو بو ایش آخی؟ یازیق یوخسول کندلینین دپرم اولدو ساللاخدی
سن ای قیزیل آی پارا جومله اورکلر پارا قیش کوچوبن گئده جک کوموردور اوزو قارا
نیلر قورو تسلیت هارا قالیب اصلیت پیس گونده معلوم اولور کیم یوخدور اهلیت
کور اوغلو له نیگاری داغلار بویدا ویقاری قیر آتیلا بیر به بیر فتح ائتمیش هر دیاری
دئدیم بهمن بیله سن گوزلریمده گیله سن گوزلریم بیر گون گلیب گوز یاشیمی سیلسن
اوجادان اوجا سهند سازینین سوزلری پند بولودا چاتماخ اوچون کیمه وار ایله کمند
حجرله بیر مکتبی شجاعت اونون دبی حقه دوغرو قاچاردی باطیل دن قاچاق نبی
صمدله یولداش ایدی چوخلاریندان باش ایدی حقیقت گوزلرینه نابدل گوزل باش ایدی
پهلوان پوریام وار شعریده بی ریام وار آذربایجان اوغلویام صداقتده حیام وار
پوریا تک پهلوان گورمییب دیر جهان فخر ائدیر آذربایجان خوی دوغوب بئله اوغلان
هرجوره درده دوزدوم آچمادیم پرده دوزدوم ساغ سولوم آرخام دووار اولمادیم برده دوزدوم
برچسبها: آذربایجان
, اوغلان
, قیز
, گوزلر
, پهلوان


text:
عاصم اردبیلی
فلکین قانلی الیندن بیر آتیلمیش یئره اندی،
بیر فلاکت آنانین جان شیره سیندن سودون امدی،
بوللو نیسگیل شله سین چیگنینه آلدی
تای توشوندان دالی قالدی،
ساری گول مثلی سارالدی
گونو تک باغری قارالدی
خان چوبانسیز سئله تاپشیرسین اؤزون،
یوردوموزا بیر سارا گلدی
بیر وفاسیز یار الیندن یارا گلمز سانا گلدی
بیر یازیق قیز، جان الیندن جانا گلمز جانا گلدی
کئچه جکده الموت دامنه سیندن بورایا درمانا گلدی
بیرآدامسیز سوری آدلی، الی باغلی، دیلی باغلی!
سوری کیم دیر؟
سوری بیر گول دی جهنمده بیتیبدیر
سوری بیر دامجی دی، گؤزدن آخاراق اوزده ایتیبدیر
سوری یول- یولچوسودور، ایری ده یوخ، دوزده ایتیبدیر
سوری، بیر مرثیه دیر اوخشایاراق سؤزده ایتیبدیر
او کؤنول لرده کی ایتمیش دی ازلدن، اودو گؤزدن ده ایتیبدیر
سوری بیر گؤزلری باغلی، اؤزو داغلی سؤزو داغلی،
اولوب هاردان هارا باغلی!
بوشلاییب دوغما دیارین، اوموب البته یاریندان
ال اوزوب هر نه واریندان
قورخماییب، شهریمیزین قیشدا آمانسیز بورانیندان، نه قاریندان
گزیر آواره تاپا، یاندیریجی دردینه چاره، تاپابیلمیر
چوخ سئویر عشقی باشیندان آتا، آمما آتا بیلمیر
اووا باخ آووچی دالینجا قاچیر، آمما چاتا بیلمیر
ایش دؤنوب، لیلی توشوب چؤللره مجنون سوراغیندا
شیرین الده تئشه، داغ پارچالاییر فرهاد اوتورموش اوتاغیندا
تشنه لب قو نئچه گؤر جان وئری دریا قیراغیندا
گؤزده حسرت یئرینی خوشله ییب ابهام دوداغیندا
وارلیغین سون اثری آز قالیر ایتسین یاناغیندا
سانکی بیر کوزدی بورونموش کوله وارلیق اوجاغیندا
کوزه ریر پیلته کیمین، یاغ توکه نیب دیر چراغیندا
بوی آتیر رنج باغیندا؛ قوجالیر گنج چاغیندا،
بیر آدامسیز، سوری آدلی، الی باغلی، دیلی باغلی!
سوری جان!
اومما فلکدن، فلکین یوخدو وفاسی،
نه قدر یوخدو وفاسی، او قدر چوخدو جفاسی،
کوهنه رقاصه کیمین، هر کسه بیر جوردی اداسی،
او آیاقدان دوشه نی، ایستیر آیاقدان سالان اولسون
او تالانمیش لاری ایستیر گونو- گوندن تالان اولسون
او آتیلمیشلاری ایستیر هامیدان چوخ آتان اولسون
او ساتیلمیشلاری ایستیر قول ائدرکن ساتان اولسون
نئیله مک قورقو بوجوردور
فلکین نظمی ازلدن اولوب اضدادینه باغلی
قاراسیز آغلار اولانماز،
دره سیز داغلار اولانماز
اولو سوز ساغلار اولانماز
گره ک هر بیر گؤزه له بیر دانا چیرکین ده یارانسین،
بیری انسین یئره گوکدن، بیری عرشه اوجالانسین
بیری چالسین ال آیاق غم دنیزینده،
بیری ساحیلده سئوینج ایله دایانسین
بیری ذلت پالازین باشه چکیب یاتسادا آنجاق،
بیری نین بختی اویانسین
بیری قویلانسادا نعمت لره یئرسیز،
بیری ده قانه بویانسین
آی آدامسیز سوری آدلی، ساچلاریندان دارا باغلی!
نئیله مک ایش بئله گلمیش. چور گلنده گوله گلمیش
فلکین ایری کمانینده اولان اوخ آتیلاندا دوزه دگمیش،
دیلسیزین باغرینی ده لمیش
ایری قالمیش، دوزو اگمیش
اونو خوشلار بو فلک،
ائل ساراسین سئللر آپارسین،
بولبول حسرت چکه رک گول ثمرین یئللر آپارسین
قیسی چوللرده قویوب
لیلی نی محمللر آپارسین،
خسرووی شیرین ایلن ال اله وئرسین، کئفه دولسون،
سوری لار سولسادا سولسون،
بیری باش یولسادا یولسون،
سیقسا بیر اولدوز اگر اولماسا اولدوزلار ایچینده،
بو سماء ظلمته باتماز
داش آتان، کول باشی قویموش،
داشینی اؤزگه یه آتماز
سن یئتیش سون هدفه،
اوندا فلک مقصده چاتماز،
داها افسانه یاراتماز
سوری، ای باشی بلالی، زامانین قانلی غزالی
سوری بیر قوش دی خزان آیری سالیبدیر یوواسیندان،
ال اوزوبدور آتاسیندان،
جوجه دیر حیف اولا سود گؤرمه ییب اصلا آناسیندان
او زلیخا کیمی یوسف ایی ین آلمیر لباسیندان
بونا قانع دی تنفس ائله ییر یار هاواسیندا
درد وئرن درده سالیب آمما خبر یوخ داواسیندان
آغلاییب سیتقایاراق بهره آپارمیر دوعاسیندان
او بیر آئینه دی رسسام چکیب اوستونه زنگار،
اوندا یوخ قدرت گفتار،
اوزو چیرکین، دیلی بیمار،
گنج وقتینده دل آزار،
گؤره سن کیم دی خطاکار،
گؤره سن کیم دی خطاکار!


text:
منچئستئر
منچئستئر اینگیلیستان نین قوزئی باتی سیندا بیر شهر دیر و داها گئنیش بیر جوغرافیایی شهرلشمه ساحه سینین اساس مرکزیدیر.یئرلی ایداره باخیمیندان "منچئستئر شهری" آدلی مئتروپولیته ن منطقه نین یئرلی ایداره مرکزیدیر.لیوئرپول ایله بیرلیکده اینگیلیستان نین قوزئی باتی منطقه سینین مرکزی اولدوغو قبول ائدیلمیشدیر.
مدنییت و تحصیل[redaktə]
منچئستئر قوزئی باتی اینگیلیستان ین تحصیل و مدنییت مرکزی دیر.
ایدمان[redaktə]
دونیا دا مشهورمنچئستئر یونایتئد و منچئستئر سیتی فوتبال کلوبلاری ایله اولد تراففورد و منچئستئر شهر ایستادیومو ایستادیوملاریندا ائو صاحیبلییی ائده ر.
قارداش شهرلر[redaktə]
منچئستئر شهری بو خاریجی شهرلرله قارداش شهر باغلانتیلاری قورموشدور:
Bu məqalənin azərbaycan dili əlifbasının latın qrafikası ilə qarşılığı vardır. Bax: Mançester


text:
ادامه مطلب
ادامه مطلب
ادامه مطلب
ادامه مطلب
ادامه مطلب
بیر گون"ایستیق لال"مودور عامیلی دئییر:«استقلال داورین گوجویله فیلان تیمی اوتدوغوندا 25میلیون طرفداریمیزی سئویندیردی!»بیر گون دئییر:«فیلان تیمین قالاسی اؤنونده برهانی نین قیچی قیچینا دولاشماغی 26میلیون طرفداریمیزی اوزدوردو!»بیر گون دئییر:«آسیا اویونلاریندا 27میلیون طرفداریمیز بیزی اؤز دعالاریندا اونوتماسینلار!»بیر گون 28میلیون طرفداریمیز،بیر گون 29میلیون طرفداریمیز،30میلیون،...40...50...هاااااااااا ماشاللا گئت اوسته!بو زمانه ده سؤزون کیلو نئچه دیر؟
ایندی "پیروزی04"مودور عامیلی ایستیر شوووووالیه دن دالی قالماسین،بیر گون دئییر:«پیروزی نین جدولین آشاغیلاریندا زیققینماسی25میلیون طرفداریمیزین شأنینده دئییل!»بیر گون دئییر:«27میلیون طرفداریمیزا،کریمی نین تیمه قاییتماغینا سؤزوئریرم!»بیر گون 28 میلیون،بیر گون 29میلیون طرفداریمیز،30میلیون...40...50...هااااااا ماشاللا گئت اوسته!
ادامه مطلب
آغا قهوه خانادا قلیانین چکیب،دوستلارییلا دئییب-گولوب،یولدا قاپی-قونشو ایله شوخلوقلاشیب ائو قاپیسینا یئتیشنده،بیر ساغا بیر سولا باخیب قاشلارین دویونله یردی؛خانیم دا آغانین آیاق سسین دویجاق،اونو تانیییب بیلردی آغا ائوه یاخینلاشیب.
ادامه مطلب
گل کوچه میزه کؤلگه نین عطرین باری سپ گئت من بو سیخیلان ائو گونشه پنجره سیزدیر
"سینا"دا دیدرگین گزه نیندن خبرین یوخ آوارن اولان گؤر نئچه ایل دایره سیزدیر
نازلی باخیشین قافیه سین هؤججوله هردن چوخداندیر آخی تبریزیمیز شاعیره سیزدیر
هئچ اولماسا گل دردیمه درد قات دلی جئیران سنسیز یاشانان ده یقه لریم خاطیره سیزدیر
سنسیز دووار اوستونده کی قوشلار دا قانادسیز سنسیز ساری بولبوللریمیز حنجره سیزدیر (شئعیر:دیلسان اوجان)


text:
جمعه بیست و پنجم اسفند 1391
تبریزین ایلک؛سورتمه مینمک مجتمع سی،ائل باغی پارکیندا آچیلیش اولدو
تبریزین ایلک؛سورتمه مینمک مجتمع سی،ائل باغی پارکیندا آچیلیش اولدو
اؤلکه نین قوزئی باتی سین،بیرینجی سورتمه مینمک مجتمع سی؛تبریزین،بلدیه مسئوللارین وشهرداش لارین حضورورلاری ایله آچیلیش اولدو.
بو سورتمه مینمک کومپئلئکسی؛۲۳۰هئکتارلی ائل باغی ایلنجه پارکیندا قورولوب وشهرداشلار وتوریست لرین قوللانماغی اوچو حاضیرلانیب.
سورتمه؛ بیر ایلنجه آراجی اولاراق ۱۵۰میلیاردریال ده یر له ،ائل گؤلو پارکین آرخاسیندا(کسایی طرفیندن)قورولونوب.
سورتمه مینمک مجتمع سین چئوره سی؛چئشیدلی بیتکی و آغاج لار ایله یاشیللانیب.تبریز شهرین،یاشیل چئوره سی؛هرنفره ۷مئترموبع ایدی ؛اما ایندیلیک هر نفرین یاشیل چئوره سی۱۵مئترموبع یه آرتیب.
آرتیرمالیدیر؛سایین بلدیه باشچی سی؛"مهندیس نوین" بو سورتمه آراجین ایلک مینه نلریندن بیریسی اولدو.


text:
کیشی دیوارین دؤشونه دایاندی / «حسنک«ین گئجهسی
یازار:
رامین سلطانی
چئویرن:
علی محمد بیانی
نئچهنجی،
گئجه گلرکن دئییرم: « بئیگیم، آی منه ناغیل دیین بئیگیم، هئچ بیلیرسنمی، بو گئجهلرین
تئزلیکجه قورتارماسینا و ناغیلین قورتارماماسینا نه قدر سئوینجیمیز وار؟!» بئیگیم،
من آللانسامدا عجیبه دئییل. کاتب ده یازماقدان قالیبدیر. ای بختی جاوان ملک، من
سیزی یازیرام. یازماغا سئوگیمین قالماماغینی یازمیشام. و الّا اویخودا، ملکین
گؤزلریندن قاچماغا او قدر جسورلوق قالماییبدیر.
من
یازیرام قالماق اوچون. جادو چیراغینین «غول»و اولسادا، هئچ قورخوم یوخدور. من
اونو الده ائدهجم. من وارام و یازیرام. آیاغا قالخماغا گوجوم ده قالماسا، سن منی
اونوتما، من بونلاری اونون نفسینین برکتینه یازیرام. دئدی: سدره المنتهی ده
دایاندیغیما گؤره کرامت صاحیبی اولموشام. آشاغی دونیایا بیر باخدیم. و گونش مشرقدن
دوغولارکن، بئیگیم، تعجبلنمه، من یوخلاماغی اوندان اؤیرنمیشم. او دونیانی اؤز سینهسینده
راسلادی و یئددی ایلین ایچینده بیر لحظه ده یاتمادی.
کاتب
بیزیم یئددی جام شرابی بیر نفسده ایچدیگیمدن، یاریم باتمان یازارسا هئچ
یازماسین. و ایندی دونیانی گزمهگه، عجبا انگیمیزی قاباغا وئرمیشیک.
یاخشی،
نه قدر بو گونلرین واختیندا گئتمهسی، خوشوموزا گلیر. قوی کیشی یاتماغا جسور اولماسین
کی اولماسین. من حئیرانلیغیمی ملکدن اؤیرنسم ده، باشی اوجالیغیمی دا اوندان
اؤیرنمیشم. او منه دئدی یاز کاتب. یاز کی بیزیم ناغیل سؤیلهین شهرزاد ایله
حکایتیمیز، سنین
جوهرینله آغ قرطاسین دولاشان کیمی، دولاشیبدیر. اونون اؤلومونو سئومهریک، چون
بیزیم اؤلوموموزدور. بئیگیم سن بیزیم اؤزوموزسن. اؤزوموزدن قاچمامالیییق. بیز
یازیلماق اوچون دایانمیشیق. دونیانین بوتون آنانالارینا ندا وئرین تپه دن دیرناغا
آغ گئیسینلر، بیز دونیادان کؤنول اوغورلامیشیق. بیز سیزین سَلوی قامتیزه
اوتولموشوق و تیکیلمیشیک. بیزیم دوداقلاریمیزین گولمگله نه ایشی؟ کاتب یازدی او
بیزدن دئییل. بیز دونیایا یازغی تیکمیشیک و حیاتین زورون تاپمیشیق.
- حسنک
هارداسان؟
بیزده
ائله اوراداییق. اوزاقلاردان اوزاقلاردا. عجبا ائشیدیلیریک و ائشیدیریک. اینسیلهنیریک
و اینسیلیریک. یازیلیریق و یازیریق. گئجهنین آیازی شافاق آتارسا، اونا سؤلهیین
قیراقدا قالسین. آخی بئیگیم، حسنکین ناغیلین باشلاییبدیر.
کیشی
دیوارین دؤشونه دایاندی. او آندا، ایکی گوللَهنین صفیری، فضانی یاردی.


text:
تبریزلی برقی یا خویلو برقی ؟
رضا همراز
آذربایجان ادبیات تاریخینین صحیفه لری نه قدر گئنیش و زنگین اولورسا ، بیر اوقدر ده سن دئنه هله آدی ایتیب باتمیش شاعیریمیز وار کی تاسف له آدلاری ایله اثرلری ادبیات تاریخیمیزه داخیل ائدیلمه میشلر . سئوینج له دئمه لی ییک کی بونلارین بیرسیراسینین اثرلری بو گون عمومی یا خود شخصی آرشیولرده قورونسالاردا ، مع الاسف بیرسیرالارینین شعرلری ایله باشقا اثرلری آرادان گئدیب یا همان ایتیب باتمیش یادا بیر سیرا موقع لر ایتیریلیب – باتیریلمیشلار !
تبریزلی کشوری دیلمقانی ، شیروانلی نسیمی ، حکیم فضولی ، قوشچو اوغلو ، ماراغالی عبدالقادر ، تبریزلی غریبی ، حسن اوغلو ، تبریزلی صائب و اونلار بو سیرادا اونجول باشقا شاعیرلریمیزین شعرلرینه باخاندا گوروروک کی بونلارین شعرلری او قدر یئتیشمیش و بیشمیشلر کی بونلارین گلیشمه سینه یوز ایللر گرک . اما تاسف له دئدییمیز کیمی یئتدی یوز ایل بوندان اول آذربایجانیمیزدا کیلاسیک اثرلری الده ائتمک بو گون داها دوغروسو بیر معجزه یه اوخشار !


text:
یئر کورهسینین قوزئی یاریمکورهسینده،
ایلین 365 گونونون ان اوزون گئجهسیدیر. بو گئجه، شمسی ایلینین، دئی آیین
باشلانقیج گئجهسی، آذر آیینین سونونجو گئجهسی و 3 آی نووروز بایرامینا قالمیش بیر
گئجهدیر.
میلاد تاریخی ایله دئکابرین 21-دن
22-ا کئچن گئجهدیر. بو گئجه اساسن گونئی آزربایجاندا، قوزئی آزربایجان، تورکییهده
و ایراندا قئید ائدیلیر.
بو گئجهده قار یاغماسی چوخلو
سئوینجه سبب اولور. همین گئجه عائله عضولری، قوهوم، دوست، تانیش صمیمییتله بیر یئره
ییغیشیر و ایلین ان اوزون گئجهسینی مئیوه و چوخلو شیرنیات یئمکله قئید ائدیرلر.
بو گئجهنین ان اهمیتلی آتریبوتلاریندان
بیری قارپیزدیر. اهالی قارپیز یئییر کی، سویوغا یوخ دئسین. بئله کی، هر عاییله همین
گئجه موتلق بیر قارپیز آلمالیدیر. اگر یئنی ائولننلر وارسا اونلارا دا والیدئینلری
طرفیندن قارپیز هدیه وئریلیر.
بو گئجه آزربایجانین ان
دوغما، قدیمی و یئگانه گئجه بایرامیدیر. جویز (قوز) هالواسی، هویج (کؤک) هالواسی،
پاخلاوا (باقلوا)، توخوم (سئمیچکا)(توم) و مئیوهلر و دیگر شیرنیاتلار دا بو گئجهده
سوفرهده اولمالیدیر.
چیلله گئجهسینین عادت عنعنهلری
آزربایجان كندلرینده و شهرلرینده
بو گئجهاوچون چئشیدلی عادت – عنعنهلر موجوددور. كورسو دوورونو ییغیلیماق، فامیلین
بویوگلرینین ائولری گئتمك، گئجهلر "تاپماجالار" و "بایاتیلا"
سویلهمك بو گئجهنین عادت-عنعنهلریندندیرلر. هر حالدا "چیلله قارپیزی"
یئمك بو گئجهنین تمل عادتیدیر.
چیلله قارپیزی
قیش فصلینین ان اوزون سورن
بؤیوک چیللهسی اؤز قار توفانینا، سویوق و دوندوروجو شاختاسینا گؤره ائل آراسیندا
قاراقیش دا آدلانیر. بؤیوک چیللهنین باشلاندیغی گونو، یعنی 22 دئکابری بزن چیلله
بایرامی دا آدلاندیرمیشلار. همین گونون گئجهسی ایلین ان اوزون گئجهسی اولدوغوندان
بونا چیلله گئجهسی ده دئییلمیشدیر. چیلله گئجهسینین آخشامی آداملار قیشدان
قورخمادیقلارینی نوماییش ائتدیرمک اوچون تونقاللار یاندیریر، اودون اوستوندن
هوپپانیر، تونقالین اطرافیندا رقص ائدیر، اهیلنجهلی اویونلار، تاماشالار گؤستریرلر.
بؤیوک چیللهنین شرفینه هر ائوده آچیلمیش سوفرهیه جانا ایستیلیک گتیرن دادلی-لذتلی
یئمکلر قویولور. بؤیوک چیلله سوفرهسینین ان ساییلیب-سئچیلن، یایدان محض بو گون
اوچون ساخلانیلان چیلله قارپیزیدیر. خالق بو قارپیزین شانینه سؤز ده قوشوب:
قارپیز ائله، قارپیزی،
قالیب ایله قارپیزی.
بؤیوک چیلله آدییلا
دوشوب دیله قارپیزی.
عزیزیم، چیلله قارپیز،
دوشوبدو دیله قارپیز.
ییغیلیب خورجونلارا،
گئدیر یازگیله قارپیز.
چیلله قارپیزینی عادتن ائوین
بؤیوگو کسیر. او اولجه قارپیزین زوغو اولان طرفینی دایروی کسیب قابیغی دؤرد حیسهیه
بؤلور. اؤزو و دیگر عاییله عضولری اورکلرینده نیت توتورلار. او همین قابیقلاری یئره
آتیر. قابیقلارین نئجه دوشمهسینی هر کس اوریینده توتدوغو نیتی ایله یوزور. قارپیزی
کسن اونو دیلیملهییر. عائلهنین هر بیر عضوو بو قارپیزدان یئییر. قونشولارا دا پای
گؤندریلیر. چیلله قارپیزینین توملاری ییغیلیب ساخلانیلیر. ایناما گؤره، چیلله
قارپیزینین توملاری آتیلارسا، اوندا قارشیداکی ایلده محصول بوللوغو اولماز. بؤیوک
چیللهنین ان مشهور آیینی، سؤزسوز کی، سمنی گؤیرتمک و اوندان حالوا بیشیرمکدیر. بو،
بیر واخت دوغرودان-دوغرویا سمنی بایرامی آدلانان بایرامین چوخسایلی مراسیم آیینلریندن
بیریدیر. باهاری چاغیرماق، بونونلا دا طبیعتی یاشیل گؤرمک، اؤز اکدیگی تاخیلین گؤیرمهسی
آرزوسونون صونعی رمزینی یاراتماق تشببوسوندن ایرهلی گلن سمنی گؤیرتمهیین تاریخی
اجدادلاریمیزین ایلکین امک، تصرروفات حیاتی ایله باغلیدیر. یاشاییشینی،
دولاناجاغینی تصرروفات ایلینین – باهارین، یازین باشلانماسیندا گؤرن اولو
اجدادلاریمیز تاخیلی صونعی شکیلده، یعنی ائو شرایطینده گؤیرتمکله تئز گلمهسینی،
بونونلا تورپاغین اویانماسینی، محصولون جوجریب بؤیومهسی آرزوسونو ایفاده ائتمیشلر.
سؤزسوز کی، بورادا تقلیدی سئحر آکتی آپاریجیلیق تشکیل ائدیر. بو تقلیدی سئحرین
باشا دوشولن معناسی بئلهدیر: "محصولوم، سنی ائوده گؤیرتدیگیم کیمی، اکین
ساحمده، تورپاغیمدا دا بئلهجه گؤیر، بؤیو"
سویودوجو اولمایان زامانلار
بوستانلاری اولانلار، بیر-ایكی یاخچی قارپیزی طاغینین اوستونده ساخلاییب،
اوزونه هالاخ و جیویر توكردیلر تا سویوق و حئیوانلاردان اماندا قالسین. بونلاری
چیللهگئجهسی اوچون گوتورردیلر. بوگونكو گونده آزربایجان خالقی، قارپیزلارین میناب،
دزفول و اهواز شهرلریندن الده ائدیرلر.
خونچا
خونچانی بهی (داماد)ین عاییلهسی
پای اولاراق گلینین ائوینه آپاریر. خونچانین ایچینده قارپیزدان علاوه حریر و
باهالی پارچالار، میوهلر، آجیل و شیرینیلر گورمك آپاریلیر. عادت اولاراق خونچانین
قارپیزی گوزل صورتده بزهنمهلیدیر.
چیلله گئجهسی اوچون بایاتی
چیله چیخار بایراما بیر آی
قالار
پینتی آرواد قوورمانی
قـــورتارار
گئدر باخار گودول ده یارماسینا
باخ فلكین گردش و غوغاسینا
داش ماكيدا چيلله گئجه سي بو
نغمه ني اوخويارلار:
آي چيلله ، چيلله قارداش
آتين قامچيلا قارداش.
بير گلدين دانيشماديق،
قلبيم آچيلا قارداش
قوشا چايدا چيلله آخشامي گون باتاركن اود
يانديريب، اوٍستوندن آتيلارلار . سوْنرادا
اوْدو قاريشديريب ، داغيديب،
بئله اوْخويالار :
چيلله قوْودو ،چيلله قوْودو
سحر مينجيق ، سحر مينجيق.
سحر مينجيق دئديكده ساباهيسي
گون مينجيق – مينجيق ياغيش ياغماسيني آرزيلارلار .
برچسبها: چیلله گئجه سی
|+
| نوشته شده توسط الشن در پنجشنبه 1391/09/30
و ساعت 13:12


text:
یاخشی حیکایهنی نئجه یازمالیییق؟
یاخشی حیکایهنی نئجه یازمالیییق؟
حاضیرلایان: حسین واحدی
سیزلره 1962- جی ایلده ادبیات اوزره نوبئل موکافاتینا لاییق گؤرولموش مشهور آمئریکا یازیچیسی "جون ایستئینبئک"ین* یازیچی اولماق ایستهینلره و یئنی باشلایانلارا مصلحتلرینی چاتدیریریق.
"سئوگیلی یازیچی دوستوم:
ایستانفوردداکی حیکایه یازما کورسونا قاتیلماغیمین اوستوندن چوخ اوزون زامان کئچمهسینه باخمایاراق، او زامانکی تجروبمله چوخ یاخشی خاطیرلاییرام. گؤزلریم پارلاییردی و گؤزل حیکایه یازماغین گیزلی فورمولونو اؤیرنمک اوچون اؤزومو حاضیرلامیشدیم. بو یانیلما [خطا] چوخ قیسا سوردو . بیزه دئییلنه گؤره یاخشی بیر حیکایه یازماق اوچون یالنیز بیر یول وار ایدی: او دا یاخشی بیر حیکایه یازماق. حیکایهنین نئجه یازیلدیغینی گؤرمهنین ائشیگینده، یاخشی بیر حیکایه یازماق آنجاق یازیلدیقدان سونرا آیدین اولا بیلر. بیزه سؤیلدیکلرینه گؤره حیکایه یازماق ان چتین بیر مسئله ایدی. بو ادعالارینا اثبات اولاراق دا دونیادا چوخ آز گؤزل حکایه اولماسینی گؤستریردیلر.
بیزه دئییلن ایلک قایدا چوخ ساده ایدی: تأثیر ائدیجی بیر حیکایه، یازاردان اوخوجویا بیر شئیلر اؤتورمهلی [انتقال وئرمهلی] و بو اؤتورمهلر [انتقاللار] حیکایهنین موکممللیک اؤلچوسو اولمالی ایدی. بونون ائشیگینده بیر قایدا یوخ ایدی. بیر حیکایه تأثیر ائدیجی اولدوغو مدتجه هر هانسی بیر شئی حاقیندا اولا بیلر و هر هانسی بیر تئکنیکی یا دا معناسی اولا بیلر. بو قایدانین بیر آلت باشلیغی اولاراق، بیر یازارین نه دئمک ایستدیگینی یعنی نه حاقیندا دانیشدیغینی بیلمهسی واجیبدیر. نمونه اولاراق، حیکایهمیزین اؤزونو بیر جملهیه قدر آزالتماغا چالیشارکن، اونو اوچ-آلتی یا دا 10 مین سؤزه قدر گئنیشلندیرهجک قدر یاخشی بیلمهلیگیک.
یازینین قالانی...


text:
سیزی “اؤنجه داونلود، سونرا آپلود” دردیندن قورتاراجاق اولان بو سایتا موطلق نظر سالین!
اگر Dropbox، Skydrive ، Google Drive کیمی حسابینیزا بیر فایلی یوکلهمک ایستییرسینیزسه، فایللاری اول اؤز بیلگی سایارینیزا ائندیریب، سونرا ایستیفاده ائتدیینیز بولود حسابی آچیب، اورایا آپلود ائتمهنیز لازیمدیر. Save Web Files آدلی خیدمت بو ائندیر/ یوکله قیسیمیندن سیزی قورتاریر.
داونلود ائدجیینیز فایلین اورلینی یازین و قوللاندیغینیز سئرویسی سئچین، خصوصیله داونلود ائده بیلمیجیینیز آنلار و بیلگیسایاردان و یا جئب تئلئفونلاریندان اینتئرنئته گیررکهن، قیساجاسی فایلی بیلگی سایارینیزا ائندیرمک ایستمدیینیزده سیزه اولدوقجا زامان قازاندیراجاق بو خیدمتی بیر دفعه اولسون سیناماغینیزی تکلیف ائدیریک…


text:
یانارداغ
Bu məqalənin azərbaycan dili əlifbasının latın qrafikası ilə qarşılığı vardır. Bax: Vulkan
یانارداغ (اینگیلیسجه:volcano) – خاریجه لاوا (lava) ، ولکانیک گازلار ، داشلار (ولکانیک بومبالار) پوسکوردن ، یئر کوره سینین اوست قاتیندا یارانان ژئولوژی ستروکتور (struktur) دور. ولکان یئرین داخیلینده باش وئرن ژئولوژی دییشیک لیک نتیجه سینده ماگمانین خاریج ائدیلمسی ایله مشایعت اولونور.
ولکان سؤزو قدیم یونان اود الله ی (od allahı) ولکانین آدیندان گؤتورولموش دور.
ولکانلا مشغول اولان علمه ولکانولوژیا دئییلیر.
ولکان لار فورما (شیت و یا ستراتوولکانلار(stratovulkanlar)) ، آکتیو (حرکتده اولان ، یاتان ، سؤنموش) ، یئرینه گؤره (یئراوستو ، سوآلتی ، بوزآلتی ) و غیره. اولاراق تصنیف لشدیریلیرلر.
یئرین 100 کیلومتر درین لییینده تخمینا 1000 و 13000 درجه سیلسیوس آراسیندا دما مؤوجود دور. بو ایستی لییین تاثیریندن اریمیش داش قاریشیغی اؤزولو پلاستیک فورمایا مالیک ماگمایا چئوریلیر. دامجی فورمالی ماگما 50 کیلومتر درین لییینه ییغیلیر. تضییق چوخالدیقجا ماگما یاریقلارلا حرکت ائدره ک لیتوسفرایا داخیل اولور. بو یوللا یئرین اوزونه چیخمیش ماگمایا لاوا دئییلیر.
ولکان پارتلاییشی زامانی تکجه کؤزه رنمیش مایع لر یوخ هم ده برک و گاز حالیندا اولان ماده لر خاریجه چیخیر. اکثر حاللاردا ولکان لار کونوس (مخروط) شکلینده اولورلار. ولکانین فورماسی باشقا شکیل لرده اولا بیلیر.
پوکورمه دن سونرا ولکانین آکتیولییی یا دایانیر ؛ یا دا او مین ایللر بویو "مورگوله ییر" (mürgüləyir). بو زامان ولکانین اؤزونده و اطرافیندا اولان اراضی لرده ماگماتیک اؤزه یین سویوماسی ایله مشایعت اولونان آکتیولیک ساخلانیلیر. بئله آدلانان ، پوست ولکانیک(postvulkanik) دؤور باش وئریر.
بورایا فومارول (fumarol)، ترم (term) ، قیزئرلری (qeyzerləri) میثال گؤسترمک اولار.


text:
رحمتلیک ننهم دئییردی یول یولداشی اولماق چتیندی، هر آدامین ایشی دئییل. یازیق آرواد دوز دئییرمیش، اوندا من باشا دوشموردوم.
ایندینین سؤزو دئییل، نئچه ایلدن سونرا قبول ائله مننن یولا گلمهییبسن! گَلدییین واخت هله منیم چوخ ایشیم وار ایدی گؤرمهیه. او بیری اوشاقلار کیمی عراقلیلارین دَدهسینی یاندیرماق ایستهییردیم؛ آنجاق سنین پیس واختدا گلمهیین هر نهیی کورلادی. بلکه ده گلمهیین اؤز الینده دئییلدی، گئتمهیین نئجه؟ او کی اؤز الینده ایدی. اوندا نییه یئرینی بَرکیدیب قالدین؟ دوکتورلر دئدیلر خطری وار، اؤزون نئجه؟ ایستهسهیدین ائلهیه بیلردین. دوز دئییرم یا یوخ...
گؤردویون ایشلرین منه گؤره اولدوغونا اینانمیرام. منه گؤره اولسایدی، ایندییه چوخدان منی اؤزوینن آپارمیشدین او دونیایا. ایندی قالیبسان بوغازیمدا، نه آتا بیلیرم، نه اودا بیلیرم. آللاها ناشوکور بنده دئییلم، آنجاق بورا گَلندن بَری گونده اؤز - اؤزومه دئییرم: بو یولداشی منه وئرمکدن اؤترو، بو گونه قالمیشام ها؟!
الینی قویدو بوینونون دالینا، اؤوکهلدی. سونرا دونوخدو الیندهکی قدیمی شکیله. بیر عکسه باخ گؤر همن آدامام؟ اوندا شیر تکین ایدیم. جبههدن گلنده ننهم بیر توربا اوزَرلیک یاندیراردی. دئییردی: بالا! گؤز دَیر.
قونشولارین منه گؤز وورماغینی بیلمیرم، آنجاق یولا چیخاندا قیزلارین جومالاشماغینی یولومون اوسته گؤروردوم. یاشلی گؤزلرینی منه تیکیب دالیمجاق دوعا ائلهیَردیلر. بیلمهدیم اؤزومه گؤره ایدی، یا قد - قامتیمه گؤره. منیم اورَییم اونلارنان دئییلدی. بونلار هامیسی سؤز ایدی. بورا گلندن سونرا بیلدیم دونیا هئچ کیمه وفاسی یوخدو. نئجهکی من "جئیران"ـا وفالی اولمادیم.
الینی آپاردی بالیشینین آلتینا، آیری بیر شکیل چیخارتدی. گؤرورسن جئیراندی. چارشاب باشیندا منه باخیب گولور. اردبیلده دوستوم "محمود"ـون تویوندا اونو گؤردوم. هندهوَردن سوروشاندان سونرا، بیلدیم گلین خانیمین باجیسیدی. اورَییم چیرپیندی. کَپنکلرین قاناد چالماقلاری یادیما دوشدو. فیکر ائلهدیم: سینهم کپنکنن دولوبدو. ائلچیلیکدن سونرا بیر سویوق قارلی هاوادا توی توتدوق. یادیمدادی قار دیزدن ایدی. بیزیم تویوموز سنین یادینا گلمز. اوندا هله بیر - بیریمیزنن تانیش اولمامیشدیق. او گون قانادلانیب اوچوردوم. بئله فیکیرلَشیردیم: قوجالاندا جئیراننان چَلیک وورا – وورا، اوشاقلاریمیزین ائوینه گئدهجهییک. سونرا اؤلهنهجک بیرلیکده یاشایاجاییق. حئیف کی او جور اولمادی، یعنی سن قویمادین.
اورَکدن بیر آه چکیب آتوشگهدن گؤزونو حَیهطه تیکدی. او کیشینی گؤرورسن؟ سن بورا گلندن اونو گونده بو جور گؤرورم. آسایشگاه پالتارینین اوستوندن کراوات تاخیب حَیهطده دولانیر. الینی بئلینه ووروب شاخ - شاخ یول یئریییر. آدی "صَفر"دی. جنگ زامانی اونو گؤرموشدوم. بئله دئییلدی هئچ. او دا جنگده موجی اولوبدی. هئچ کیمنن یولا گئتمیر. اوندا منه دئیَردی: دَدهم خان ایمیش. الینی ووراردی بئلینه، شاخ - شاخ یول یئریییب دستور وئرهردی. یازیق بیلمیر ایندی اؤزو ده دَدهسی کیمی اولوبدور.
الینی پنچرهنین سویوق نردهسیندن چکدی کنارا. تخت اوسته بارداشینی قوروب اودقوندو. دوز دئییرسن... هامیدان یازیغی اؤزومَم. یازیق آرواد گؤرهسن نئجهدی؟ گؤرهسن جورلاناجاق؟ دونوخدو اوستونه کاغیذ بیر تقویم آسیلمیش رنگی - روفو قاچمیش دیوارا. گون آتوشگهدن شاخیردی یئره. اوتاغین قاپیسی قورو سسنن آچیلیب "عباسی" آدیندا بیر پرستار الینده غذا گیردی ایچَری. ـ «بیزیم آغا "موراد"یمز نه قاییریر؟حالی سازدی؟»
اودقونوب دئدی: ـ «یئنه نه گتیریبسن؟ شوربا؟ بیر نعلبکی داواینان؟ شوربا اولسا یئیهرم آنجاق نعلبکیدهکیلره یئریم یوخدو!»
پرستار سینینی قویدو قاباغینا. ـ «یوخ بئله اولماز. ائوه گئتمک اوچون هر ایکیسی لازیمدی.»
الینی اوزاتدی قاشیغا. اونو کاسانین ایچینده دولاندیریب آپاردی آغزینا ساری. الی گؤیده قورودو. ـ «دوغرودان خانیم پرستار نئجهدی؟»
عباسی دستگیرهنی اویناتدی. ـ «یاخشیدی... اوزو بیر آز گؤیهریب. اؤزوموزوک آ، الین یامان گوجلودو.» سونرا قاپینی اؤرتدو. قاشیق الیندن دوشدو کاسایا. شوربا لکهلری سیچرادی پالتارینا.
الیم سینیردی. بو نه ایش ایدی گؤردوم؟ یازیق قیز منه نه پیسلیک ائلهمیشدی. گلمیشدی داوالاریمی وئرسین. بیلمیرم نه اولدو، یوموروغوم گلدی اوزونه. هامیسی دا سنین ایشیندی. یولداش دئییلسن کی، اولوبسان جانیمین قَنیمی. جئیران بس دئییلدی، بو قیزین دا اوزونو بو گونه سالدیم؟... دوغرودان، نئچه واختدی جئیرانـدان خبریم یوخدو. آییلماسا، هارانین تورپاغینی باشیما تؤکهجهیَم؟ یازیق منیم ائویمده بیر گون گؤرمهدی. اوللر من تئی جبههده ایدیم، سونرا دا بو جور اولوب قالدیم الینده. ننهمین اوزَرلییینن دوکتورلارین داوا – درمانی دا اثر ائلهمدی. گوللـهلرین سسی باشیمدا قالدی. عراقلی هواپیمالار یئنه بئینیمده ویراژ وئردیلر. جنگدن سونرا دا ائویمیزده گولـله سسی گلیردی. توللادیغیم آر.پی.جیلر عراقلی تانکلارینی بیر – بیر پارتلادیردی. جئیراندان سونرا هئچ کس یان – یؤرهمه دولانمیردی. "جواد"ی دا قویموردو چوخ سس سالسین. لازیم اولان شئیلری اؤزو آلیردی. منه گؤره چوخ قوناقلیقلاردان، تویلاردان واز کئچیب قالیردی ائوده. داوا - درمانیمی واختیندا یئتیریب، پالتارلاریمی یویوب، ایستهدیییم غذانی پیشیریردی. واخت اولاندا بؤیرومده اوتوروب منی دیندیریب دانیشدیریردی. اونا گؤره ده بیلمهدیم جواد هاچان بؤیودو. اؤزونو اودا سویا ووروردو، هئچ کیم اینجیمهسین دئیه. آنجاق من اونون قَدرینی بیلمهدیم. جوادنان سؤزوم اولاندا، منی دانلاییب دئییردی: اوننان باش باشا وئریب اؤزووو ناراحات ائلمه، جاواندی. بهیَم اؤزون جاوان دئییلدین؟ قوی نه دئییر دئسین. اوزووه گَتیرمه. هر نه دئییر جوابینی وئرمه. بیلیرم اورهیینده هئچ زاد یوخدو، بالاندی، اونو چوخ ایستهییرسن. هر نه باشینداکی گوللـهنین ایشیدی. بیلدین؟ سنی دئییردی. ائله بیل بیلیرمیش سن بیر گون هر نهیی قاتاجاقسان بیر - بیرینه. همیشه بالاجا بیر سسنن حالیم خاراب اولاردی. اوندا، قالاردی کناردا. من حالیمی بیلمَزدیم. قان گؤزومو توتاردی. الیمه گلن هر شئیی توللاردیم دوشمنین اوسته. بوشقابدان توتوب رادیو، و آلاهی (آیری) شئییلر. اؤزومه گلندن سونرا سینیق وساییلی گؤروب اؤزومدن آجیغیم گلَردی. بئله واختلار جئیران ائوی تمیزلهییب دئیهردی: جانین ساغ اولسون، عئیبی یوخدو.
یازیق آرواد! یاخشی زحمتلرینین جوابینی وئردیم. کئش الیم چولاق اولایدی. جئیران قاباغا گلیب مننن جوادین آراسیندا قالماسایدی، بلکه ده بو جور اولمازدی. قویسایدی من او اوشاغی باشا سالام، بئله اولمازدی. اؤزون کی بیلیرسن، من سسدن اینجیییرم. جواد دا او گون ضبطین آخیر خودونو وئرمیشدی. یئنه ائودن گولـله سسی گلدی. اورهییم چیرپیندی، اوزوم آلوولاندی، باشیمداکی نبض دؤیونمهیه باشلادی. جئیران گلدی قاباغیما، دئدی: موراد! منه گؤره باغیشلا... ایندی آزالدار...
گوللـهلرنن خومپارالارین گورولتوسوندا اونون سسینین قالانینی ائشیتمهدیم. جئیران قاباغیمدان چکیلمهدی، اونو بیر قیراغا ایتلهییب جوادی شاپالاقلادیم. جوادین قیشقیراغینان جئیرانین حالدان گئتمهیینی باشا دوشدوم. باشی دَیمیشدی دیوارا. اؤزومه گَلدیییمده بیماریستاندایدیم. جئیران آی.سی.یوـدا. دوکتور دئدی: جئیرانین بئینی خونریزی ائلهییب کُمایا گئدیب. اونون توختاماغی دا قالیب آللاها.
بو سؤزو ائشیدندن سونرا بیلدیم باشیما نه گلیب. او گوندن سونرا جواد اؤزگه آدام کیمی مننن کئچینیردی. داها اوزومه باخیب مننن دانیشمیردی. هر گون بیماریستانا باش چکیردی. نه قدَر دئدیم اؤز اَلیمده دئییلدی، اینانمادی. قاپینی چیرپیب ائودن چیخیردی. من قالیردیم، دام - دیوارلارنان. بیر ده سن. یادیمدان چیخیردی داوالاریمین آتماغی. آخی جئیران یوخ ایدی؛ کیم واختینی یادیما سالاجاقدی یا داوالاری بیر لیوان سوینان وئرهجکدی الیمه.
جئیران کُمایا گئدندن بَری منیم ده حالیم یاوالاشدی. اؤزوم آسایشگاها گلمهییمی ایستهدیم. بونو جوادا دئدیم. بیلیرسن اورَییم نه ایستهییر؟ توختاییب، گئدهم جئیرانی گؤرمهیه. جورلاندیییمی اؤزوم اونا دئیهم... آنجاق بیلمیرم منی باغیشلایاجاق یا یوخ. دونن او بیری اوتاقداکیلارین بیری اؤزونو اؤلدوردو. اوشاقلار دئییرلر، پرستارلارین گؤزوندن ایراق اؤزونو اوتاغینین ائیوانیندان آتیبدی یئره. بلکه ده یاخشی ایشی او گؤروبدو. اؤزونو راحاتلادی، دوز دئمیرم؟! من ده بو ایشی گؤرسَم، سنین الیندن قورتاررام. جئیراننان جواد دا دینجهلرلر. بورداکی دوکتورلار، پرستارلار دا. گؤرهسن خانیم پرستارین اوزو جورلاندی؟ اینانما، جورلانسا دا، اورهییندن چیخماز. قولاق آس، ائله بیل آیاق سسی گلیر. خانیم پرستارین سسیدی. یئنه داوالاریمی گتیریبدی. من گئتدیم ملَفهنین آلتینا. آخی اوزونه باخماغا اوزوم گلمیر.
اَتک یازی ــــــــــــــــــــــــــ
آسایشگاه: پسیکولوژی خستهخانا، بئله کیمی زیانلارین درمانیندان اؤترو دینجَلمه دوشرگهسی./ جنگ: ساواش، موحاریبه./ موجی: خومپارا (و یا بومبلارین) دالغاسی نتیجهسینده عصبلری زیان گؤرَن شخص./ پرستار: باخیجی، طیب باجیسی./ هواپیما: اوچاق، طیاره./
قایناق : مین بیر گئجه


text:
هر نئچه کاندیدا اولا بنده حمایت ائیله رم
تک - تکینه گونده گئدیب،عرض ارادت ائیله رم
سحر، بئش - اون ستاد گزیب، آخشامی اللی سین - یوزون
گئجه بئش - آلتی یوز یئره، گئدیب اقامت ائیله رم
بوردا ستاد رئیسی یم، باشقا ستاددا چای وئره ن
فرق ائله مز، هایان گله، دویونجا خدمت ائیله رم
اله آلاندا بیر «قاوال»، چالاندا یاخشی «زورنا» یام
ساغ ایله یاخشی دوست اولوب،سولا رفاقت ائیله رم
چپیک چالاندا، وار الیم؛دعا گره کسه ده،دیلیم
فیشقادا ایسته سز،چالام؛دوروب،قیامت ائیله رم
«اصلاح» اولا،«اصول» اولا، هم «طلب»ام،هم ده«گرا»
چون کی یئله اینانمیشام،اوندان اطاعت ائیله رم
سئچگی گونو گله ن زمان،محله آغ ساققالی یام
بئش - آلتی حؤوزه نی گزیب، رأیه نظارت ائیله رم
نتیجه نی وئرن زمان،کیم چیخا،یوخ تفاوتی
بنده،تئز عرض تبریکی،همان او ساعت ائیله رم
بئش- اون غزئت ده تبریکیم،ائرته سی گون چاپ اولمالی
هم ده حضوری خدمته،چاتیب،زیارت ائیله رم
ایندی بو یول طلبکارام،چیخان داداش دا بورجلودور
سلام لارین ساین اونا،داها زیادت ائیله رم
عرض ائده رم کی:«سروریم!قدرته عاشق دگیلم
اجازه وئرسه نیز،فقط خدمته همت ائیله رم!
بئش - آلتی جور مشاورت،اللی رقم معاونت
اوندان علاوه، اون یئره،اؤزوم وزارت ائیله رم»!
بوللوجا وار زیرک لیگیم،هم ال - آیاق،هم ده اوزوم
بو سرمایایلا، هر یئره گئده م، ریاست ائیله رم
ائدرسه«آرش» انتقاد،ساققالینا گوله - گوله
سؤزلرینی تکذیب ائدیب،اؤزون ملامت ائیله رم
شعیر: حؤرمتلی اوستاد حمید آرش آزاد دان


text:
اویان نیوز: گونده ۲-۳ فینجان قهوه، ذهنسل پرفورمانسی آرتیریر، دپرسیونا گیرمه ریسکینی دوشورور.
اویان نیوزن TRT تورکی سیته سیندن آلدیغی معلوماتا گؤره، بیر چالیشمایا گؤره، اورتا سویهده قهوه ایچمک بللهک و منطیقلی دوشونمه اوزرینه اولوملو ائتکی ائدیر. بیر فینجان قهوه ایچریسیندکی کافئین دقت و اویانیقلیغی آرتیریر.
۵۰ مین ۷۴۰ قادیننین قاتیلیمی ایله گرچکلشن چالیشمایا گؤره گونده ۲-۳ فینجان قهوه ایچن قادینلارین گونده ۱ فینجان قهوه ایچنلره نیسبتله یوزده ۲۰ داها آز دپرسیونا گیردیگینی گؤستریر. آیریجا طبیعی بیر آنتیاکسیدان قایناغی اولان قهوه، ایچریگیندهکی کافئین سایهسینده حالسیزلیق و مورگولمه کیمی سمپتوملارین اورتادان قالخماسینا کؤمکچی اولور.
فیزیکی فعالیته باشلامادان اؤنجه ایچیلن قهوهنین ایسه، دایانیقلیلیغی آرتیردیغی دا اورتایا قویولور. قهوه وئردیگی کئیفین یانیندا جانلاندیریجی ائتکیسی ایله، حیاتینا ساغلیق قاتماق ایستهینلرین ده کؤمکچیسی اولور.


text:
اویان نیوز: ژاپونلو اؤزمانلار اینجهلمهلر آپارماق و قوروما-قورتارما یوللارینی آراشدیرماق اوچون اورمو گؤلونو گزهجک.
ایرنانین خبرینه گؤره، باتی آذربایجان باییندیرلیق ایشلری یئتکیلیلریندن هادی باهادری، “ژاپن هیاتینین سفری، اورمو گؤلونون قوُروما ندنلرینی و قوروما-قورتارما یوللارینی آراشدیرماق اوچون گرچکلشمکدهدیر” دئدی. یئتکیلییه گؤره، ایچ و دیش بوتون تکنیک و بیلیمسل اولاناقلاری قوللاناراق اورمو گؤلونو قورتارماق، یئنی حکومتین اؤنجهلیکلریندن بیریدیر.
جایکا آدلی اولوسلارآراسی ایشبیرلیگی آژانسینین مودور و اوزمانلاردان اولوشان ژاپن هیاتینین ایراندا داها اؤنجهده چئوره ایله ایلگیلی چالیشمالار یئریتدیگی بیلدیریلیر.
خبرده اورمو گؤلوندن یالنیز یوزده اون بئشلیک بیر بؤلوم قالدیغینا وورغو ائدیلیر.
ت ر ت تورکی


text:
şimşək şəhbazinin türkcə şerləri
اوتانیم یئرینه آی بولود سنین آللاهین آلتیندا آغ ائله ییرسن آلیشیر جییه ری چؤلون، چمنین یاغیشی دنیزه سپه لیییرسن اوتانیم یئرینه سنین آی دنیز سوسوزلار قوینوندا یئتمیر کامینا چایلارین باشینی کسیب تر-تمیز دؤنموسن سولارین قبریستانینا بو دا کی، مین ایللیک تورک قبریستانی آنالار کور اولدو آ؛ی دئمکدن پاوتانیم یئرینه تورک یاتاغانی گؤزلرین دویمادی تورکو یئمکدن اوتانیم یئرینه میصری قیلینجیم توفک چیخان کیمی قینینا گیردین اوتانیب قیزاریر سنه گوونجیم سن اؤز قانیمیزا یئریکلییردین! اینانجیم گوونجیم قوچ کوراوغلو دین دوشمنین کیم ایدی؟، حسن پاشایدی! «لئش بیر یانا، باش بیر یانا» دئییردین، قالاغا ووردوغون قارداش باشی ایدی... شاهمار اکبرزاده اعتراض!! قبرین نورلا دولسون آی اکبر شاهمار اوتانیم یئرینه آی اوتانمایان شاه بابام خطایی ، آی سولطان سلیم نه گؤزل سؤیله دین ، روحون شاد اولسون اعتراض ائدنده ده رین فیکرینه سوسور، قلم سوسور الیم تیتره ییر آنجاق بیر سؤز وارکی دئمه سم اولمور! کوراوغلو دئینده باغریم آلیشیر کوراوغلو دئینده یاخیلیرام من... کوراوغلو تاریخده اوتانمامالی، او قوچاق نه ییندن اوتانسین آخی؟!! فئودال دان - سولطان دان حسن پاشا تک یازیق کوتله لره قان اوتدوراندان ایگید کوراوغلویه قارداش اولانماز قالاغا ووردوغو ظالیم باشییدی! لئش بیر یانا باش بیر یانا دئینده باشسیز قالان لئشلر دوشمان لئشیدی! پاشانین - سولطانین ظالیم خودکارین ظولمو-جینایتی بیداد ائدنده قالخیب چنلی بئله قیام یاراتدی اونون انقیلابی ظولم علئیهینه، اوجا نعره لری آزادلیق سسی!! اونون حاق سسی نه قوچاقلار گلدی عدالت اوردوسو قوردو کوراوغلو بو قوچاق نه ییندن اوتانسین آخی؟!! خالق آرا قورولموش حقیقت-دیوان عدالت حؤکمونو صادر ائیله میش اجراسی وئریلمیش قوچ کوراوغلویا خالقا ظولم ائده نین گؤز چیخاردانین!! قیصاصین ائدیردی ایگید کوراوغلو! ظالیم له مظلومون نه قارداشلیغی؟! قانلی قیام ائتمیش ظولوما قارشی او اصلا اؤزوندن اوتانمامالی او قوچاق نه ییندن اوتانسین آخی؟!! بیز گرک اوتاناق حؤکمن اوتاناق بیز بؤیون اییریق ظولمه-ظالیمه بیز مئیدان وئرمیشیق ظولم ائدنلره جسارت ائیله دیم چاراسیزلیقدان باغیشلار اولسون کی، منی باغیشلار اوستاد شاهمار روحو منی عفو ائیلر... سن کوسوب گئتدین گؤزل ، کؤنلوم باریش محتاجیدیر گل عنایت قیل پری جانیم فراغیندا یانیر گؤزلریم یوللاردا قالمیش بیر باغیش محتاجیدیر تاپمادیم بیر آشنا یادلار ایچینده خسته یم خسته جانیم دردینه ، درمان تانیش محتاجیدیر شاد اولوب گولمز کؤنول ، بسدیر داها هجران گولوم گؤزلریم هیجرینده آغلار ، بیر گولوش محتاجیدیر بیر تبسم قیل باری ، گؤرسون گولور کؤنلوم یاری بو سینیق کؤنلوم پری ، بیر گول -دانیش محتاجیدیر لبلرین شهد شکر ، گؤزلرین مئی نشئه سی کؤنلوم اول گؤزدن گؤزل ، بیرجه باخیش محتاجیدیر ای باهارین ابری تک اول )) شیمشگین(( دولغون گؤزو عشقیمین گولزارینا بیر یاغ ، یاغیش محتاجیدیر ۷۶/۷/۷ یارالی توپراغام یارادیر سینم آغ بیر گؤیرچینم باریشیق قوشو اووچولار الین دن یارالی یام من... ایکی قانادیم وار اوچا بیلمیرم بیری یارالی دیر! بیری باغلی دیر!! من آذربایجانام دوستلوق دونیاسی من آذربایجانام باریشیق سسی دیلیمی کسیب لر قاداقدان منیم!! بیر اوغول آناسین دوغرایان کیمین!! آراز قیلینج لاییب سینه دن منی!! یارالی توپراغام یارام قان وئریر، سانکی آنا قوجاغیندا بیر کؤرپه کیمی یارالی قاراباغ، بالام جان وئریر... دوشمنلر الینده اسیردی بالام جان وئریر قاراباغ یامان جان وئریر... ایگید بیر اوغلوم وار آدی قاراداغ اون سککیز ماحاللی آدلی سانلی دیر اودا اسیر دوشموش اودا اسیردیر!!! اونوندا چوخداندیر قوللاری باغلی!! اونوندا آرازدان یوللاری باغلی!! قاراباغ-قاراداغ حسرت داستانی.. یارالی توپراغام آذربایجانام سینمده یارا وار تام آراز بویدا آغ بیر گؤیرچینم یارالانمیشام هر زامان-هر زامان یارام تازادیر... تاریخلر بویونجا من یارالی یم کؤهنه یارالاریم تازا قان وئریر... یاریم او تایدادیر- یاریم بو تایدا سئوگیم او تایدادیر یاریم او تایدا حسرت چلنگیمی آلان اولمادی سولدو اللریمده چیچک لر منیم هاراییم بوغولوب ایچیمده منیم محو اولوب اوره کده مینلرجه آرزوم آرزوسو گؤزونده قالان لاردانام ایکی قانادیملا اوچا بیلمیرم ایکی یه بؤلونن آذربایجانام... سینه سی آل - قانلی آذربایجانام. ایچیمده بیر هارای منی چاغیریر، اویان نه یاتمیسان، اویان، دور دئییر... اونودما خالقینا وئردیگین سؤزو دایان سؤزون اوسته، دایان، دور دئییر... وعده سیز یوخودان منی اویادیر واختیله اویانان ایچیمده کی سس!!!؟؟ حاقلی بو خالقیمین حاققی یولوندا، ازلدن سؤز وئریب آند ایچمیشم من... وعده سیز یوخولار اویدورسا منی بیر آن قویماز یاتام ویجدانیم سسی!!! ده رین دویغولارین اوجا سسی دیر منی غفلت لردن اویادان بو سس هارای یاتما دئیه چاغیریر منی... ایچیمده کؤکله میش ظفر نغمه سین اومود ماهنیلارین چالیر دم به دم... بیر آن یورولمادان مقصده دوغرو اودورکی چاپیرام اینام مرکبین... منی سارسیدانماز نه قار ، نه کولک، منی قورخودانماز قانلی یول کسن!!!! یول اوزره قورخویا یوخ دئمیشم من. قانلیدیر بو یوللار اوزاقدیر منزیل آنجاق کی سونونا اینام لی یام من... بو یولون یولچوسو اولاندان بری ایناملا چاپیرام منزیله دوغرو... عشقین زیروه سینه ایناملا چاتان قات-قات طیلسیملری سیندیرار یقین!!! خالقیما وورغونام اینساندیر عشقیم عشقیم ایرادمله سیناجاق بیر گون مانع لر قاپیسی پولاد اولسادا!!! باشیمدا یارانان آزادلیق عشقیم کؤنلومو گتیرمیش منی بو یولا حورریت یولونون جان فداسی یم منی ساخلایانماز یول گئدیمیمدن دوشمن تپه دیرناق سیلاحلانسادا...!!! الیمی- قولومو باغلایار آنجاق، فیکریمی دوستاقدا ساخلایا بیلمز!!! داریسقال دونیادا جیسمیم حبس اولار حبس اولا ماحالدیر آرزیم، دیله ییم!!! قیرار زنجیرلری سرحدلر آشار ایچیمده یارانان بو های، بو هارای باشیمدا تاپیلان بو یئنی فیکیر... قانلی دوشمن لرین اودلو سیلاحی، فیکیر سیلاحیملا دؤیوشه بیلمز!!! دؤنه لر دئمیشم قانلی دوشمنه چک اودلو سیلاحین، چک، اؤلدور منی! قوی قانیم سووارسین آزادلیق جیلین... اؤلومون سون سیلاح سانان بابامین!!! آزادلیق درسینی اؤیره نمیشم من... مندن گرک قورخسون منی اؤلدورن مندن گرک قورخا اؤلوم اؤزوده!! آزادلیق یولونون یولچوسویام من الیمده اؤلوم تک سون سیلاحیم وار منله ساواشانماز اودلو سیلاحلار.. محو اولور - محو اولور آمان محو اولور آنالار الیله آنا دیلیمیز!! آنانین لایلاسی آنا دیلیله کؤرپه نین داماردا قانیدیر دئمک. کؤرپه لر آنانین قوجاغینداکن احساسی محو اولور ، عشقی محو اولور محبت دویغوسو ، حیسی محو اولور، آنانین لایلاسی ساختالاشاندا!! لایلای بالام ائشیدرکن کؤرپه لر اورک ده قایناییر جوشور دویغوسو، اؤزگه لر دیلیله ساختا لایلالار دوندورور کؤرپه نین حیسی نی دئمک!! آنانین لایلاسی شیریندیر ، شیرین کؤرپه نین حیسی نی جوشدورار آنجاق، آنا اؤز دیلیله چالا لایلاسین! ایچیمدن - ایچیمه آغلاییرام من آنالار الیله محو اولان دیله!! دایاز دوشونجه نله (( بو شعری سونای باجیما ایتحاف ائدیرم .)) اؤنجوللری یوخو گؤرور بو خلقه! بیر دئمیرلر بو میللتین دردی نه دیر؟ اودو نه؟ هئچ دئمیرلر بو میللتین ایسته گی نه؟ فیکری نه؟ دونیا خلقین دوشمان ائتمیش بیزلره اؤز فیکریله چپر چکیر بیزلره لعنت اولسون شئیطانلارین فیکرینه!!! بیز اینسانیق دونیالارلا قارداشیق کیم توره تمیش؟ دوشمان لیگی بیزلره؟!! بیر عؤموردور هارای چکیر بیر میللت بیز دونیانی یولداشلیقلا سئویریک باریشیق لا ، قارداشلیق لا سئویریک! ائشیده ن یوخ ، دویان یوخدور بو سسی... باشداکیلار اؤز فیکرینی داشی ییر!!! قان-قان دئییر اؤز سؤزونو دانیشیر... آمریکالی - روسیه لی - فرانسه... اینسانلار اینسانا دوشمان دئییل کی لعنت اولسون فیتنه سالان شئیطانا... لعنت اولسون قان تؤره لده ن قورقولارین فیکرینه... لعنت اولسون اؤنجوللرین فیتنه سینه فئلینه!!! فیتنه سالان امپریالیست ، صهیونیزم قاراباغدا داشناکلاردی قان ایچه ن!! ایران لی لار جان آتیللار دوستلوغا... قورخودایام پیس دوروما نه دئییم؟!!! اوره ک تیتریر قلم قورخور اسیره م بو فیکریم له بئله شئعیر یازاندا... بسدیر داها سوسمالی یم قورخو وار!!! بو قورخو ایله نه دوشونوم؟! نه یازیم؟!! شیرین سولو بیر بولاغین قیراغیندا ایکی سئوگی ، ایکی حسرت خلوت ائدیب سئودالارین دانیشیرلار شنلیک ائدیب گولوشلرین بؤلوشورلر... توت آغاجی باشلارینا کؤلگه سالیب... اؤتوب هیجران آجیلیغی وصله چاتیب دانیشیرلار عشق اودونا آلیشیرلار... یام یاشیلدیر داغ دره لر چیچک آچیبدی باغچالار شن حیاتین یاز چاغیندا طبیعتین باهاریندا گؤزللیکده ن کام آلیرلار... او بولاغین قانشرینده ایکی قوجا، بیری آنا ، بیری آتا قوجا چینار کؤلگه سینده گؤز تیکیبلر او صحنه یه!! باهار گئچیب ، پاییز اؤتوب قیشا دؤنوب عؤمورلری آجی گونلر آغریلاری اوزلرینده جیغیر سالیب ساچ آغاریب قاشلارینا قیروو قونوب ... ... حسرت حسرت - باخا باخا خیاللارا دالا - دالا قاییدیرلار گئچنلره قوجا دؤنوب قاریسینا سووال وئریر یادیندامی؟ سیزه ائلچی گلن گونو؟ بیر جیل اکدیک بولاغ اوسته؟ اکدیگیمیز او جیل ایندی کؤلگه سالیر سئوگی لره! بیزدن قالان سئوگی شویو اوجاق اولوب سئوگی لره... شیمشک شهبازی ۱۳۸۳/۸/۱۸ با عرض تشکر، خواهشمندیم همانند ادوار قبلی برگزاری این دوره از
جشنواره را هم با قرار دادن فراخوان در وبلاگ و سایت، چهره به چهره،
کامنتگذاری، ارسال ایمیل، فرستادن پیامک و ... به اطلاع علاقمندان فرهنگ و
هنر منطقه آذربایجان برسانید. هارای چکیر زیروه لره دیرماشان یول ، بیزی سسلیر! بیزی سسلیر قان قادالی گئچمیشلرده بابالاریم گئده ن یوللار... بو یوللار، بو یوللار بو اوزون یوللار هارادان باشلانیب؟ هارایا گئدیر؟ کیم نه بیلیر ایلکی نئجه باشلانیب؟ کیم نه بیلیر بو یوللارین سونونو؟ بو یوللاردا گئده نلرین ایزی وار داش آتمایین یولچولارین یولونا بو یوللارین هر چانقیلی هر داشی بو یوللارین یئل ساووران توپراغی گئدیشه چاغیریر بیز اینسانلاری گؤره ن هارا چکیر بو یوللار بیزی؟ یوللار اوزون ازلی یوخ ، سونو یوخ چوخلارینی یولدا یوروب بو یوللار بیز هاراجاق گئده جه ییک بو یولو؟!!! بیزی هاردا یوروب ییخار؟!!! مثلدی کی یولچو گئدر ، یول قالار دوز یولچودان یول اوزره بیر ایز قالار... بیز گئده لی بیزده ن سونرا گلن لر یاخشی ، یامان ایزیمیزی ایزله ییر گؤره ن بیزیم نه ایزیمیز قالاجاق؟ بیزده ن سونرا دونیامیزا گلن لر بیزی دئییب نه ییمیزه گووه نر؟!!! یوللار اوزون جان آغریلی بیز یورغون هارا چکیر بو یول بیزی گؤره سن؟ بابالارین ائتدیگینه گووه ندیک اونلار زیروه لره چکمیش بو یولو دالیسیجا چکیر ایندی یول بیزی!!! بو یوللاردا داهی لارین ایزی وار اوز قویموشام بابالارین ایزینه اوزوم اوسته سورونورم بو یولو گئده جه یم هارا چکسه یول منی... 83/11/26 اود یاخیلیب جانیمیزا زامان-زامان بیز یانیریق چؤلوموزده یاشیل آلاو ایچیمیزده وولقان یانیر سن یانیرسان من یانیرام بیز یانیریق... بیز یانمیریق کول اولماغا یئل له گؤیه سوورولماغا بیز یانیریق قارانلیقلار ایشیقلانسین!!! بیز یانیریق ظولمتلره ایشیق ساچاق بیز یانمیریق کول اولماغا بیز یانیریق اوجاق یانسین بیز یانیریق ایستیلیک لر یاراتماغا... بیز یانیریق بو حیاتی ایستی لیک له یاشاتماغا!! سن یانیرسان من یانیرام بیز یانیریق ظولمون ائوین یاندیرماغا... سنله منیم یانماغیمیز بیزیم یاشیل آلاویمیز قاپ قارانلیق گئجه لره ایشیق لیقدیر بیز چیراغیق گئجه لره بیز یانماساق قارانلیق لار ایشیقلانماز!! ... ... بیز یانیریق بو یانماغا فخر ائدیریک! چون اودوموز ایستی لیقدیر ایشیق لیقدیر... اوره گیمیز ابدیت اوجاغیدیر... بیز یانماساق بوم - بوز دونار بو کایینات شاختا سازاق سازین چالار قیشا دؤنر بارسیز حیات... بیز یانیریق حیات اوچون بیز یانیریق بو حیاتین اوجاغینا کؤز اولماغا...
قارا دومان
چکیل گؤزلریمین اؤنوندن ، چکیل
سن منی کوراتدین آی قارا دومان
چکیل
آنا طبیعته دویونجا باخیم
ساختالیقدان یورولموشام ، شهرلرده
سحر آخشام آلدانیجی
مین بزکلی بویالار
اینسانلیغی اینسانلاردان آلیبدی
بوردا حقیقت وار
بوردا صفا وار
بوردا دوغمالیق وار
یان اول آی دومان...
چکیل باخیم دره لره داغلارا
باخیم بو چایلارا گؤزوم دولوسو...
باخیم یاشیل اؤرپک اؤرتن باغلارا
چکیل قارا دومان کوراتما منی...
بو داغلار - قایالار
بو آخان چایلار
یاشیل چمنلرده آل الوان چیچک
گؤرن بو تابلونون رسامی کیمدیر؟؟
چکیل بو ازلی ابدی تابلو
کؤنلومده حک اولوب ابدی قالسین
پرده چکه گؤزلریمین اؤنونه
بو چؤللرده گؤرمه لریم وار منیم
بو داغلاردا قارا چوبان ، خان چوبان
داشغین سئل ده سارالاریم وار منیم
هر بیر داشدان مین خاطیره بویلانیر
بابالارین ایزی واردیر بو چؤلده!!
قایالارلا سینه له شن
قار کولک له چوماقلاشان قارا چوبان
هله ده وار
گؤز تیکیب دیر یوللارا...
بو قاطار - بو قاطار
بو ده میر مینیک
بیزی گتیریبدیر اونلا گؤروشه
چکیل قارا دومان
قوی سالاملاشاق
یان اول ال قووزاییم او خان چوبانا
بیلدیریم کی زحمتینی بیلیرم
اونو داها اوستون اینسان سانیرام
او اکینچی
او بیچینچی
او باغچادا سو - سوواران
زحمت چکن ، درده دؤزن
ساده اینسان
قانع اولان
اداسیز ، وطن داش دیر!
اونو گؤرمک زیارت دیر
او گؤروشلر سعادت دیر
دومان چکیل آرامیزدان
اونو گؤرمک ایسته ییرم
اونو بیلمک ایسته ییرم...
شیمشک شهبازی
صبا قاطاری
ده میر یول-اورتا شهری 85/2/15
اورمو دنیزیندن
یول باشلانیر ، انسان گئدیر یول قالیر! گئدنلردن گله جگه ایز قالیر ، یالقیزجا سفرین باشلایان کیمسه ، چالیشیر ، دانیشیر باشقالار ایله ، توپلوملار یارادیر اؤتدوکجه زامان. دیلله شیب ، بیرلشیب ، یولداش اولانلار ، اولایلار یارانیر آیریلیر بیردن ، انساندان انسانا قالان یادیگار ، یالنیز آجیلی-شیرینلی خاطره لردیر.
حیات دئییلن بیر دفتر کیمیدیر! گونلر اونون یازیلمامیش آغ صحیفه لریدیر!!!! انسانلارین ائتدیکلری او دفتره یازیلان - یازیلار دئمکدیر!!!
ایندی انساندیرکی نئجه یاشاماسی ایله حیاتین آغ صحیفه لرین یاشاییش قلمی ایله یازیب دولدورمالیدیر!!
حیات یولدور ، اوزون بیر یول ، گئجه سی وار ، گوندوزو وار ، ائنیشی وار ، یوققوشو وار...
مقصد ایچون ، منزل ایچون ، سیلدیریملی اوچوروملو قایالاردان آشمالییق.
زامان - زامان ، دؤنه - دؤنه بو دونیانین یوللاریندا ، حق له باطیل آراسیندا ، دؤیوش گئچیب قانلی دؤیوش.
سویغونچولار یول کسیب دیر آمما یئنه یول آدامی یولون گئدیب. سویولوبدور ، دؤیولوبدور ، آمما گئدیمینه داوام وئریب.
زامانلا دؤیوشن اولو بابالار ، ظالیم لرله باریشماییب ، یئرسیز یئره چالیشماییب. آددیم - آددیم حاق کاروانین اؤنه سوروب. بیز اونلاردان ایز ایزله ییب ، گؤز تیکمیشیک صاباحلارا. حک ائدیریک بیز تاریخین سینه سینه ، بیزی بیلسین بیزدن سونرا گلنلر...
بیلسین لرکی سیخینتیلار ، بوغونتولار ، طیلیسیم لی قارا گونلر گؤرموشوک. زیل قارانلیق گئجه لرده بیز بو یولو بورا قده ر سورموشوک. سیز قالدیرین قایالارین زیروه سینه بو یولو...
بیر گیزلی سس ، بیر غریب دویغو ، سانکی بیزی یولچو سانیب گل - گل دئییر...
یول بیزی چاغیریر دئمک. بیزی چاغیران سس تاریخ بویو انسانلیغین آزادلیق بایراغین اله قالدیران یول شهیدلرینین عصیان سسی دیر! بیزی یولون داوامینا چاغیریر...
او چاغریشلی هارای سسی ، کوبانین داغلاریندان قالخان ، ارنستو چگوارانین انقلاب سسی دیر...
او سس آفریقاداکی قارا دریلی انسانلارین تمیز اورک لرینین دؤیونتو سسی دیر!
هندیادان قالخان قوجامان گاندی نین آزادلیق سسی دیر!
او سس اودلار دییاریندا ستارخانین - باقرخانین ، پیشه ورینین هابئله حیدرخان عمواوغلونون حاق هاراییدیر!
ائشیدن قولاق لار ، دویان اورکلر ، انسانلیق حاققینی سئون کیمسه لر ، خیالسیز - خیالسیز یوخلایا بیلمز! او سس لر هر آن چاغیریر بیزی...
او سس باریشماز بابکین عوصیان سسی دیر. بوتون انسانلاری ، انسانلیغی اویانیشا چاغیریر دئمک!!
ائشیتدیکجه آلیشیرام اؤز ایچیمده ، سانکی آلاولارا بورونور جانیم ، گئییمیم اود اولور یاندیریر منی.
آغلاییرام ، کیمسه گؤرمور گؤز یاشیمی. ایچریمده هیچقیریلار بوغولور...
هاراییم ، هاراییم سس سیز هاراییم! ایچیمده بوغولور هارایلار منیم!!!
مقصد اوزاق ، یوللار اوزون ، آددیم - آددیم قورخو وار! سحر آخشام ایزله ییرم ، یول ایزین.
قاریش - قاریش قان ایزی وار بو یولدا...
اوره یی قان ، باغری یانیق لاله لر ، حسرت - حسرت یولا دالغین باخیللار...
یالقیز لالا ، یولدا ، یولچو گؤزله ییر...
بلکه ده نه بیلیم بو قانلی چیچک ، یولدا اؤلن یولچولارین قانیدیر؟؟؟؟!!!!
۸۴/ ۱۰ ( چیلله آیی ) ۲ اینجی نومارا / بولتن انجمن سلامت
اجتماعی آذربایجان
اسیر قارا یئللر تالان گونومدور
دیش دوشور آغاریر قارا ساچلاریم
فلک قانادیمی یولان گونومدور
آرزومو دونیادان تام آلمامیشدان
گؤزللر الیندن جام آلمامیشدان
گؤردوم جاوانلیقدان کام آلمامیشدان
قوجالیق طبیلین چالان گونومدور
بیر گئجه خیالسیز یاتا بیلمیرم
خیالیم یوکسک دیر چاتا بیلمیرم
آتیرام باشیمدان آتا بیلمیرم
داها خیاللارا دالان گونومدور
شیمشک آغیرلاشیر کدر غم یوکوم
حکیم سیز درمانسیز نئجه درد چکیم؟
دردیمه گلمه دی درد بیلن حکیم
گؤزلریم یوللاردا قالان گونومدور
آلچاق لیغین لا
اؤزونو حاق بیلیب
منی دانلاما
ده ییرماندا آغارماییب ساچلاریم
سنین بیلدیگین جه من ایتیرمیشم
دومانا دوشموشم قارا دوشموشم
قارانلیق گئجه نین قارا پرده سین
گونش ایسته گیم له دلیب کئچمیشم
یول لاردا حقیقت یولون سئچمیشم
سانماکی عؤمروم ثمرسیز کئچیب
حیات گونلریمین هر آنلاریندا
اومودلاری آرزیلاری اکمیشم
بیته جک ثمرلی ، بارلی بیته جک
حیاتدا اکدیگیم گونش آرزیلار
فیکرین چوخ دایازدی همتین آلچاق
نئجه بیله جکسن درین لیک نه دی؟؟
دایازلار بیلمزلر درین لیک لری!!
همتی اوجالار فیکری درین لر
آراشیب حیاتدا سئیر ائیله ین لر
قورخمادان جومارلار درین لیک لره
عؤمروم دن گونوم دن ده یر وئرمیشم
عؤمور ده یریله حیاتیم بویو
زامانا اکمیشم شن گله جه یی
بیته جک ثمرلی ، بارلی بیته جک
زاماندا اکدیگیم گله جک جیلی...
ظولمت گئجه لرده قارا گونلرده
اومودلا اکمیشم شن گله جه یی
ظولمت لره دؤزه - دؤزه
قارا گونو اوزه - اوزه
صاباح گله ن نسیل لره،
آرزیلاردا بئجرمیشم
شنلی چاغی ، آغ گونلری
بیر گون سحر دان چاغیندا
گونش کیمی یاییلاجاق
ظولمت لرده ناکام یاتان
منیم سونسوز آرزیلاریم.
گئچمیشلردن ، اوزاقلاردان
آت کیشنه دی
((ایتی)) چایین قیراغیندا
اوغوز بابام قییها چکدی
غضبیندن یئره گؤیه
نیفرین دئدی
حارام اولسون سیزه منیم
آدیم ، سانیم
آی بئ غئیرت اوغوللاریم
((مورو)) داغی دوشمن باسیب
((کلبجریم)) یارالیدیر
باتدی منیم آدیم سانیم
باسیلیبدی قاراباغیم
نه یاتیب سیز عارسیز-عارسیز
دده قورقود بویلاریندا
اؤلدو داها ((قارا چوبان))
یالان اولدو دلی (( دومرول))
حاییف اولسون او آدلارا
حاییف اولسون
تاریخ دولو شان شوهرتلی
آدا ، سانا
دوشمن باسدی قاراباغی
نه قاراباغ؟
تالاییبللار هر وارلیغی
عارسیز-عارسیز
خوش خیاللی
شیرین یوخو،
یوخلاییب سیز...
حارام اولسون اوستوزده کی
آد ، سان سیزه ،
اوغوز بابام دئدی گئتدی!!!
آت کیشنه دی آت کیشنه دی
چنلی بئلین سیلدیریم لی
اوچوروم لو یوللاریندا
قوچ کوراوغلو نعره چکدی
کور اوجاغلی یوردوم دئدی!!!
غئیرتیمه گولدو منیم!!!
آت کیشنه دی ساوالانین زیروه سینده
آل گئییملی اولو بابک سسه گلدی
باخدی منه غضب لندی ،
سیز قانیمی آیاقلادیز ،
قاراباغدان چکیلنده...
دئدی منه ، دئدی گئتدی
آت کیشنه دی خان آرازین ساحیلینده
کیشنه سینه نبی گلدی،
یوردوموزو بؤلوم-بؤلوم
قاریش -قاریش ، دیلیم-دیلیم
دوغراییب لار گؤره ن آندا،
بیزه نیفرین ائدیب گئتدی...
آت کیشنه دی شاه سهندین اتگینده
ستارخانین اولکه سینده
کئچمیش لریم یادا دوشدو
واراق - واراق واراقلادیم تاریخی ،
تاریخلرده بابالاری ایزله دیم
اونلار سولطان ایمیش
اونلار خان ایمیش
اونلار داهی اینسان
غئیرت اوجاغی
من ایسه قول اولموشام
قول...!!!!
(ایتی چایی: قدیم تورکوستاندا بیر چایین آدیدیرکی ایپار خانیم بو چایین قیراغیندا قهرمان لیغلار یارادیب)
(مورو داغی: قاراباغدا اؤلان بیر داغین آدیدیر)
83/10/13
قالیب: سربست
معنا باغيشلايير سونسوز حياتا
اينسان اوره گينده موقددس ديلك
اينسان سيز بو دونيا بايقوش يوواسي!
اينسانلا قويولوب بو تمل داشي
اينساندير يارادان گؤزلليك لري
اينسانا باغليدير دونيانين باشي
اونون دوشونجه سي ، اونون دويغوسو
تاپير تاپيلمازي ، گئچديكجه زامان
محو اولار كايينات ، دونيا محو اولار
دونياني ياشادان اينسانديرٍ ، اينسان
گاهدان دولاشيرام ، گاهدان چاشيرام
بس نده ن اؤلدورور قارداش ، قارداشي!!!
خيلقه تين ان گؤزل وارليغي اينسان!
حئيوان تك ييرتارميش يولدا ، يولداشي؟!!!
اينسان نه دئمك دير قان تؤكنلره؟
ييرتيجي اولانماز موقددس اينسان
اينسان ليق آديني لكه لنديرير
اينسان گئييمينده قان تؤكن حئيوان!!!
حياتي چاغيرير گؤزل ليك لره
اينسان دوشونجه سي ، اينسان دويغوسو
اينسانا قاينايير ، اينسانا جوشور
(( شيمشگين)) اوره کده ، هر آن دويغوسو
:ادامه مطلب:
اوتانیم یئرینه آی بولود سنین
آللاهین آلتیندا آغ ائله ییرسن
آلیشیر جییه ری چؤلون، چمنین
یاغیشی دنیزه سپه لیییرسن
اوتانیم یئرینه سنین آی دنیز
سوسوزلار قوینوندا یئتمیر کامینا
چایلارین باشینی کسیب تر-تمیز
دؤنموسن سولارین قبریستانینا
بو دا کی، مین ایللیک تورک قبریستانی
آنالار کور اولدو آ؛ی دئمکدن
پاوتانیم یئرینه تورک یاتاغانی
گؤزلرین دویمادی تورکو یئمکدن
اوتانیم یئرینه میصری قیلینجیم
توفک چیخان کیمی قینینا گیردین
اوتانیب قیزاریر سنه گوونجیم
سن اؤز قانیمیزا یئریکلییردین!
اینانجیم گوونجیم قوچ کوراوغلو دین
دوشمنین کیم ایدی؟، حسن پاشایدی!
«لئش بیر یانا، باش بیر یانا» دئییردین،
قالاغا ووردوغون قارداش باشی ایدی... شاهمار اکبرزاده
اعتراض!!
قبرین نورلا دولسون آی اکبر شاهمار
اوتانیم یئرینه آی اوتانمایان
شاه بابام خطایی ، آی سولطان سلیم
نه گؤزل سؤیله دین ، روحون شاد اولسون
اعتراض ائدنده ده رین فیکرینه
سوسور، قلم سوسور الیم تیتره ییر
آنجاق بیر سؤز وارکی دئمه سم اولمور!
کوراوغلو دئینده باغریم آلیشیر
کوراوغلو دئینده یاخیلیرام من...
کوراوغلو تاریخده اوتانمامالی،
او قوچاق نه ییندن اوتانسین آخی؟!!
فئودال دان - سولطان دان حسن پاشا تک
یازیق کوتله لره قان اوتدوراندان
ایگید کوراوغلویه قارداش اولانماز
قالاغا ووردوغو ظالیم باشییدی!
لئش بیر یانا باش بیر یانا دئینده
باشسیز قالان لئشلر دوشمان لئشیدی!
پاشانین - سولطانین
ظالیم خودکارین
ظولمو-جینایتی بیداد ائدنده
قالخیب چنلی بئله قیام یاراتدی
اونون انقیلابی ظولم علئیهینه،
اوجا نعره لری آزادلیق سسی!!
اونون حاق سسی نه قوچاقلار گلدی
عدالت اوردوسو قوردو کوراوغلو
بو قوچاق نه ییندن اوتانسین آخی؟!!
خالق آرا قورولموش حقیقت-دیوان
عدالت حؤکمونو صادر ائیله میش
اجراسی وئریلمیش قوچ کوراوغلویا
خالقا ظولم ائده نین گؤز چیخاردانین!!
قیصاصین ائدیردی ایگید کوراوغلو!
ظالیم له مظلومون نه قارداشلیغی؟!
قانلی قیام ائتمیش ظولوما قارشی
او اصلا اؤزوندن اوتانمامالی
او قوچاق نه ییندن اوتانسین آخی؟!!
بیز گرک اوتاناق
حؤکمن اوتاناق
بیز بؤیون اییریق ظولمه-ظالیمه
بیز مئیدان وئرمیشیق ظولم ائدنلره
جسارت ائیله دیم چاراسیزلیقدان
باغیشلار اولسون کی،
منی باغیشلار
اوستاد شاهمار روحو منی عفو ائیلر...
سن کوسوب گئتدین گؤزل ، کؤنلوم باریش محتاجیدیر
گل عنایت قیل پری جانیم فراغیندا یانیر
گؤزلریم یوللاردا قالمیش بیر باغیش محتاجیدیر
تاپمادیم بیر آشنا یادلار ایچینده خسته یم
خسته جانیم دردینه ، درمان تانیش محتاجیدیر
شاد اولوب گولمز کؤنول ، بسدیر داها هجران گولوم
گؤزلریم هیجرینده آغلار ، بیر گولوش محتاجیدیر
بیر تبسم قیل باری ، گؤرسون گولور کؤنلوم یاری
بو سینیق کؤنلوم پری ، بیر گول -دانیش محتاجیدیر
لبلرین شهد شکر ، گؤزلرین مئی نشئه سی
کؤنلوم اول گؤزدن گؤزل ، بیرجه باخیش محتاجیدیر
ای باهارین ابری تک اول )) شیمشگین(( دولغون گؤزو
عشقیمین گولزارینا بیر یاغ ، یاغیش محتاجیدیر
۷۶/۷/۷
یارالی توپراغام یارادیر سینم
آغ بیر گؤیرچینم باریشیق قوشو
اووچولار الین دن یارالی یام من...
ایکی قانادیم وار اوچا بیلمیرم
بیری یارالی دیر!
بیری باغلی دیر!!
من آذربایجانام دوستلوق دونیاسی
من آذربایجانام باریشیق سسی
دیلیمی کسیب لر قاداقدان منیم!!
بیر اوغول آناسین دوغرایان کیمین!!
آراز قیلینج لاییب سینه دن منی!!
یارالی توپراغام یارام قان وئریر،
سانکی آنا قوجاغیندا بیر کؤرپه کیمی
یارالی قاراباغ، بالام جان وئریر...
دوشمنلر الینده اسیردی بالام
جان وئریر قاراباغ یامان جان وئریر...
ایگید بیر اوغلوم وار آدی قاراداغ
اون سککیز ماحاللی آدلی سانلی دیر
اودا اسیر دوشموش اودا اسیردیر!!!
اونوندا چوخداندیر قوللاری باغلی!!
اونوندا آرازدان یوللاری باغلی!!
قاراباغ-قاراداغ حسرت داستانی..
یارالی توپراغام آذربایجانام
سینمده یارا وار تام آراز بویدا
آغ بیر گؤیرچینم یارالانمیشام
هر زامان-هر زامان یارام تازادیر...
تاریخلر بویونجا من یارالی یم
کؤهنه یارالاریم تازا قان وئریر...
یاریم او تایدادیر- یاریم بو تایدا
سئوگیم او تایدادیر یاریم او تایدا
حسرت چلنگیمی آلان اولمادی
سولدو اللریمده چیچک لر منیم
هاراییم بوغولوب ایچیمده منیم
محو اولوب اوره کده مینلرجه آرزوم
آرزوسو گؤزونده قالان لاردانام
ایکی قانادیملا اوچا بیلمیرم
ایکی یه بؤلونن آذربایجانام...
سینه سی آل - قانلی آذربایجانام.
ایچیمده بیر هارای
منی چاغیریر،
اویان نه یاتمیسان، اویان، دور
دئییر...
اونودما خالقینا وئردیگین
سؤزو
دایان سؤزون اوسته، دایان، دور
دئییر...
وعده سیز یوخودان منی
اویادیر
واختیله اویانان
ایچیمده کی سس!!!؟؟
حاقلی بو خالقیمین
حاققی یولوندا،
ازلدن سؤز وئریب
آند ایچمیشم
من...
وعده سیز یوخولار اویدورسا منی
بیر آن قویماز یاتام
ویجدانیم سسی!!!
ده رین دویغولارین اوجا سسی دیر
منی غفلت لردن اویادان بو سس
هارای یاتما دئیه
چاغیریر منی...
ایچیمده کؤکله میش ظفر نغمه سین
اومود ماهنیلارین چالیر
دم به دم...
بیر آن یورولمادان
مقصده دوغرو
اودورکی چاپیرام
اینام مرکبین...
منی سارسیدانماز
نه قار ، نه کولک،
منی قورخودانماز
قانلی یول کسن!!!!
یول اوزره قورخویا یوخ دئمیشم من.
قانلیدیر بو یوللار
اوزاقدیر منزیل
آنجاق کی سونونا اینام لی یام من...
بو یولون یولچوسو اولاندان بری
ایناملا چاپیرام منزیله دوغرو...
عشقین زیروه سینه ایناملا چاتان
قات-قات طیلسیملری
سیندیرار یقین!!!
خالقیما وورغونام
اینساندیر عشقیم
عشقیم ایرادمله
سیناجاق بیر گون
مانع لر قاپیسی پولاد اولسادا!!!
باشیمدا یارانان آزادلیق عشقیم
کؤنلومو گتیرمیش منی بو یولا
حورریت یولونون جان فداسی یم
منی ساخلایانماز یول گئدیمیمدن
دوشمن تپه دیرناق
سیلاحلانسادا...!!!
الیمی- قولومو باغلایار آنجاق،
فیکریمی دوستاقدا ساخلایا بیلمز!!!
داریسقال دونیادا جیسمیم حبس اولار
حبس اولا ماحالدیر
آرزیم، دیله ییم!!!
قیرار زنجیرلری
سرحدلر آشار
ایچیمده یارانان
بو های، بو هارای
باشیمدا تاپیلان بو یئنی فیکیر...
قانلی دوشمن لرین اودلو سیلاحی،
فیکیر سیلاحیملا دؤیوشه بیلمز!!!
دؤنه لر دئمیشم قانلی دوشمنه
چک اودلو سیلاحین،
چک، اؤلدور منی!
قوی قانیم سووارسین آزادلیق
جیلین...
اؤلومون سون سیلاح سانان بابامین!!!
آزادلیق درسینی اؤیره نمیشم
من...
مندن گرک قورخسون منی اؤلدورن
مندن گرک قورخا اؤلوم اؤزوده!!
آزادلیق یولونون یولچوسویام من
الیمده اؤلوم تک سون سیلاحیم وار
منله ساواشانماز
اودلو سیلاحلار..
محو اولور - محو اولور
آمان محو اولور
آنالار الیله آنا دیلیمیز!!
آنانین لایلاسی آنا دیلیله
کؤرپه نین داماردا قانیدیر دئمک.
کؤرپه لر آنانین قوجاغینداکن
احساسی محو اولور ، عشقی محو اولور
محبت دویغوسو ، حیسی محو اولور،
آنانین لایلاسی ساختالاشاندا!!
لایلای بالام ائشیدرکن کؤرپه لر
اورک ده قایناییر جوشور دویغوسو،
اؤزگه لر دیلیله ساختا لایلالار
دوندورور کؤرپه نین حیسی نی دئمک!!
آنانین لایلاسی شیریندیر ، شیرین
کؤرپه نین حیسی نی جوشدورار آنجاق،
آنا اؤز دیلیله چالا لایلاسین!
ایچیمدن - ایچیمه آغلاییرام من
آنالار الیله محو اولان دیله!!
دایاز دوشونجه نله
(( بو شعری سونای باجیما ایتحاف ائدیرم .))
اؤنجوللری یوخو گؤرور بو خلقه!
بیر دئمیرلر
بو میللتین دردی نه دیر؟
اودو نه؟
هئچ دئمیرلر بو میللتین
ایسته گی نه؟ فیکری نه؟
دونیا خلقین دوشمان ائتمیش بیزلره
اؤز فیکریله چپر چکیر بیزلره
لعنت اولسون شئیطانلارین فیکرینه!!!
بیز اینسانیق دونیالارلا قارداشیق
کیم توره تمیش؟ دوشمان لیگی بیزلره؟!!
بیر عؤموردور هارای چکیر بیر میللت
بیز دونیانی یولداشلیقلا سئویریک
باریشیق لا ، قارداشلیق لا سئویریک!
ائشیده ن یوخ ،
دویان یوخدور بو سسی...
باشداکیلار اؤز فیکرینی داشی ییر!!!
قان-قان دئییر
اؤز سؤزونو دانیشیر...
آمریکالی - روسیه لی - فرانسه...
اینسانلار اینسانا دوشمان دئییل کی
لعنت اولسون فیتنه سالان
شئیطانا...
لعنت اولسون قان تؤره لده ن
قورقولارین فیکرینه...
لعنت اولسون اؤنجوللرین
فیتنه سینه فئلینه!!!
فیتنه سالان امپریالیست ، صهیونیزم
قاراباغدا داشناکلاردی قان ایچه ن!!
ایران لی لار جان آتیللار دوستلوغا...
قورخودایام پیس دوروما نه دئییم؟!!!
اوره ک تیتریر
قلم قورخور
اسیره م
بو فیکریم له بئله شئعیر یازاندا...
بسدیر داها
سوسمالی یم
قورخو وار!!!
بو قورخو ایله نه دوشونوم؟! نه یازیم؟!!
شیرین سولو بیر بولاغین
قیراغیندا
ایکی سئوگی ، ایکی حسرت
خلوت ائدیب
سئودالارین دانیشیرلار
شنلیک ائدیب گولوشلرین
بؤلوشورلر...
توت آغاجی باشلارینا کؤلگه سالیب...
اؤتوب هیجران آجیلیغی
وصله چاتیب دانیشیرلار
عشق اودونا آلیشیرلار...
یام یاشیلدیر داغ دره لر
چیچک آچیبدی باغچالار
شن حیاتین یاز چاغیندا
طبیعتین باهاریندا
گؤزللیکده ن کام آلیرلار...
او بولاغین قانشرینده
ایکی قوجا،
بیری آنا ، بیری آتا
قوجا چینار کؤلگه سینده
گؤز تیکیبلر او صحنه یه!!
باهار گئچیب ، پاییز اؤتوب
قیشا دؤنوب عؤمورلری
آجی گونلر آغریلاری
اوزلرینده جیغیر سالیب
ساچ آغاریب
قاشلارینا قیروو قونوب
... ...
حسرت حسرت - باخا باخا
خیاللارا دالا - دالا
قاییدیرلار گئچنلره
قوجا دؤنوب قاریسینا سووال وئریر
یادیندامی؟ سیزه ائلچی گلن گونو؟
بیر جیل اکدیک بولاغ اوسته؟
اکدیگیمیز او جیل ایندی
کؤلگه سالیر سئوگی لره!
بیزدن قالان سئوگی شویو
اوجاق اولوب سئوگی لره...
شیمشک شهبازی
۱۳۸۳/۸/۱۸
با عرض تشکر، خواهشمندیم همانند ادوار قبلی برگزاری این دوره از جشنواره را هم با قرار دادن فراخوان در وبلاگ و سایت، چهره به چهره، کامنتگذاری، ارسال ایمیل، فرستادن پیامک و ... به اطلاع علاقمندان فرهنگ و هنر منطقه آذربایجان برسانید.
هارای چکیر زیروه لره دیرماشان
یول ،
بیزی سسلیر!
بیزی سسلیر
قان قادالی گئچمیشلرده
بابالاریم
گئده ن یوللار...
بو یوللار،
بو یوللار
بو اوزون یوللار
هارادان باشلانیب؟
هارایا گئدیر؟
کیم نه بیلیر
ایلکی نئجه باشلانیب؟
کیم نه بیلیر
بو یوللارین
سونونو؟
بو یوللاردا گئده نلرین
ایزی وار
داش آتمایین یولچولارین یولونا
بو یوللارین
هر چانقیلی
هر داشی
بو یوللارین یئل ساووران توپراغی
گئدیشه چاغیریر بیز اینسانلاری
گؤره ن هارا چکیر
بو یوللار بیزی؟
یوللار اوزون ازلی یوخ ،
سونو یوخ
چوخلارینی یولدا یوروب بو یوللار
بیز هاراجاق گئده جه ییک
بو یولو؟!!!
بیزی هاردا یوروب ییخار؟!!!
مثلدی کی
یولچو گئدر ، یول قالار
دوز یولچودان
یول اوزره بیر
ایز قالار...
بیز گئده لی بیزده ن سونرا
گلن لر
یاخشی ، یامان
ایزیمیزی ایزله ییر
گؤره ن بیزیم نه ایزیمیز قالاجاق؟
بیزده ن سونرا
دونیامیزا گلن لر
بیزی دئییب
نه ییمیزه گووه نر؟!!!
یوللار اوزون جان آغریلی
بیز یورغون
هارا چکیر بو یول بیزی
گؤره سن؟
بابالارین ائتدیگینه گووه ندیک
اونلار زیروه لره چکمیش
بو یولو
دالیسیجا چکیر ایندی
یول بیزی!!!
بو یوللاردا داهی لارین ایزی وار
اوز قویموشام بابالارین ایزینه
اوزوم اوسته سورونورم
بو یولو
گئده جه یم هارا چکسه
یول
منی...
83/11/26
اود یاخیلیب جانیمیزا
زامان-زامان بیز یانیریق
چؤلوموزده یاشیل آلاو
ایچیمیزده وولقان یانیر
سن یانیرسان من یانیرام
بیز یانیریق...
بیز یانمیریق کول اولماغا
یئل له گؤیه سوورولماغا
بیز یانیریق قارانلیقلار
ایشیقلانسین!!!
بیز یانیریق
ظولمتلره ایشیق ساچاق
بیز یانمیریق کول اولماغا
بیز یانیریق اوجاق یانسین
بیز یانیریق ایستیلیک لر
یاراتماغا...
بیز یانیریق بو حیاتی
ایستی لیک له یاشاتماغا!!
سن یانیرسان من یانیرام
بیز یانیریق ظولمون ائوین
یاندیرماغا...
سنله منیم یانماغیمیز
بیزیم یاشیل آلاویمیز
قاپ قارانلیق گئجه لره
ایشیق لیقدیر
بیز چیراغیق گئجه لره
بیز یانماساق
قارانلیق لار ایشیقلانماز!!
... ...
بیز یانیریق
بو یانماغا فخر ائدیریک!
چون اودوموز ایستی لیقدیر
ایشیق لیقدیر...
اوره گیمیز ابدیت
اوجاغیدیر...
بیز یانماساق
بوم - بوز دونار بو کایینات
شاختا سازاق سازین چالار
قیشا دؤنر بارسیز حیات...
بیز یانیریق حیات اوچون
بیز یانیریق
بو حیاتین اوجاغینا
کؤز اولماغا...


text:
سید عظیم شیروانی نین بیر غزلینه اؤته ری باخیش
یازاری :مهندس سعید دادیزاده
1)قد تجلّی من شعاع الکاس انوارالبها
تلک فضل الله بل یهدی لنور من یشاء
تجلّی: آشکار اولماق، ایچه ری گؤزله گؤرمک.اودا حق و حقیقتین نورونون تأثیری دیر کی اؤز سئودییی قابیلیییتلی اینسانلارین اوره یینه دوشمه سیله ، حاققین گؤروش قاپیلارینی اونلارین اوزونه آچیر.
شعاع الکاس : کاسا نین نوری و شعله سیدیر.اودا ائله بیر نوردورکی حقیقتی گؤره نلرین اوره یینه داشلانیب ، اونلارا قلبی بیر شهود گتیره ر، کی اونون درکی ، عقلین درکینده ن آیری و باخیشیدا اونون باخیشیندان اوستوندور .
بو مقام استدلال مقامی دئییل . بلکه « کشف و مشاهده » مقامی دیر. بیر« کشف و مشاهده» کی اوره یه تلقین اولونور ، او حقیقتی آنلاماق اونلاراکی او درجه یه یئتیشمه ییبلر ، چتیندیر.
حدیث عشق نداند کسی که در همه عمر
بسر نکوفته باشد در سرایی را
(کلیات سعدی)
عاشیقلیگیمی سوروشدو عاقیل
دئدیم کی گره ک اولوب بیلرسن
(دادیزاده)
شعرین معنا سی : تحقیقا" بئله دیر کی ،ارزیشلرین نوری حقیقی عاریفلرین اوره یینده ظهور ائتدی"، بودا تانری نین فضلینده ن دیر، هر کیمی سئویرسه اونو هیدایت ائده ر.
لطفا آردینی (ادامه مطلب ده اوخویون)
برچسبها: سید عظیم شیروانی, غزلیات سید عظیم شیروانی, سعید دادیزاده وسیدعظیم
ادامه مطلب


text:
دونن گئجه هاوانین سویوخ دوشمه سینن همین ،تلفنی بیر خبر ائشیتدیم که منی چوخ حیرته سالیب.
البته اولوم بیر حقیقت دی کی هیچ کس اونان اوزاخ دوشه بیلمز. دئدیلر کی "طاهره رضایی حور" آقای
کلام فلاحون عیالی و آقایان حسین (قلی )و حسن فلاحون آنالاری اوچ گون بونان قاباخ یاشاییش
دنیاسین ترک ائدیب دی .
من طاهره خالاینان دنیایا گوز آچانان اوز به اوز قونشیدیم ،او خانیمین ذلتله یاشاماسی منیم اورگیمی
درده گتیریب ،نیه کی او زحمت چکن خانیم راحات چیلیغا چیخمامیش - اولادلارینین دویونجان بهره
سین گورمه میش دنیادان ال اوزدی.
کندیمیزین هر طرفینده اونون استادلیغی دیللردیدی ،اونون ساری پالچیخدان تندیر- کوره- اجاق قییرمه
لری- کرمه تزهدن کوشک قورماسی- کندده اکین اوستی یولما یولوب و یا اوراخ ویرمالاری - تندیر خانالاردا
چورک پیشیریب پنجییش یاپماسی - سینیخچیلیخ ائدیب و تیکه اوتیرمه سی -یاز گونلرینده دیب گوزه
نین دره لرینده گول ییغماخلاری هیچ زامان خاطیریمدن اوزاخ دوشمز.
طاهره خالا اوقدر ایشلردی کی تیکه اوتورنده اللرینون پینه سی آدامون جانین جیزاردی.او شرفلی و
غیرتلی خانیم دوقوز اوشاغین ساخلاماسینا هیچ بیر کسه محتاج اولمادی و اولارا خاطیر بیر لحظه ده
ایشلمخدن دایانمادی. اما بو فداکار آنانی عمرینون سون وقتلرینده بیر مریض چیلیغ احاطه ائلییب که
آلتی آی آغریلی بیر دردینن همدم اولانن سونرا بو پوچ دنیایه وداع دئدی .
من بو مصیبتی آقالار فلاح و آقالار رضایی خانواده لرینه اورکدن تسلیت دییب و مهربان الله دان اونلارا
صبر آرزی ائلیم.
==============================
دسته بندی :


text:
بوراخ کندیر بازلیق ائدیم دار اوستونده
بئزدیم
اوجالارا قالماغیم گلیر
اییلیب اؤزوندن اوپوم داغلارین سونرا
توک ایستکانا وئر ایچیم اوکیانی
آیی تئبلت کسینی وئر
باشیم آغریور ائشیم
دور بولودلاری توکوب چیرپاق یون کیمی
یورقان دوشک دردینی چکنجه!
دور گونشی چورک بؤلوب دیشله یک
گوللریمیزی قانداللیب
چکیب جنته سورویور بیزی تانری
بئزدیریر و عصبلاریمیزا توخونور هر آن بیلیرسن
سن ان اوزاغی دیلینی چیخارا بیلرسن آجیقدان
من دیرناقلاریمی چئینه رم بیلک لریمه قدرحیرصیمدان...
بوراخ کوسموسو توللانسین شیلتاق اوشاق
گونشین اوستوندن آتیلسین ایلین سون چرشنبه سی
اوشاق نه بیلیر قان نه دیر -نفت نه دیر؟
اوشاق نه بیلیر تانرییا توخون-دولته یوخ؟
من بوتون فیلسوفلارلا تانیشام
اونلار نه بارداق دوزلدیب نه چاغیر
کیتابلار قوردو فیلسوفلار!....
آما سن گؤزومون یاشی کیمی بیر شئی سن!
آغلاسامدا گلمه سن.
آما سن گؤزوم یاشی کیمی قدر دوزلوسان!
چاشدیرما نازینلا بوراخ
بوراخ کندیر بازلیق ائدیم دار اوستونده!


text:
حکیم ابوالقاسیم نباتی
توپلایان: محمدرضا خیری فام
نباتی تاخما آدی ایله آذربایجانین اولدوز دولو گؤیونده پارلایان سید ابوالقاسیم، قمری 1191- جی (میلادی 1812) ایل آذربایجانین قاراداغ بؤلگه سینده، خان آرازین قونشولوغوندا اولان" اوشتیبین" کندینده آنادان اولور. نباتی نین سؤیلرینده نباتی ایله یاناشی مجنون، مجنون شاه و خان چوبان کیمی تاخما آدلارا دا راستلاشیریق. آنجاق سؤیچو، نباتی تاخما آدی ایله اونله نیب، باشقالاری ایسه کوتله نین سؤیچویه وئردییی تاخما آدلاراولمالیدیرلار.
نباتی سؤی سؤیله مه یی یئنی یئتمه لیک ایللریندن باشلاییر. او، بیر کند آدامی اولاراق مالدارلیق و اکینچیلیکله مشغول اولور. آنجاق بونلارلا یاناشی یازیب- اوخوماغی دا آتاسی میر یحیی دان اؤیرنیر. قوشقوسوز ابوالقاسیم ین، نباتی یه چئوریلمه سینده قاراداغین گوزل و سئحیرلی دوغاسینین اؤزل رولو اولور. نباتی آشاغیداکی شعرده همین دوغادان دانیشیر:
یئنه باهار اولدو آچیلدی گوللر
بولبول ناله سیندن توتولار قولاق
گول گوله سارماشیب چیچک چیچه یه
لاله جامی جامدان گتیریب سوراق
بوتون اینسانلاردا اولدوغو کیمی نباتینین ده کدرلی گونلری اولور. او آشاغی داکی سؤیونده فلکدن شکایت ائدیر:
نه مدت دیر من بیچاره یارب یارسیز قالدیم
پوزولدو رونقیم داغیلدی ائو، پرگارسیز قالدیم
کیمه اظهار ائدیم دردیم، هانی بیر محرم اسرار
قمیم چوخ قمگساریم یوخ، عجب قمخوارسیز قالدیم
قم هجرانه یاندیردین منی ای چرخ دون بس دیر
رحیم ایسمینه آللاهین دئییم، ایقرارسیز قالدیم
نباتی یاشادیغی چاغلاردا و دونیاسینی دییشدیکدن سونرا دا آذربایجانین تانینمیش سؤیچولریندن بیریسی ایدی. سید نیگاری، قاراقاش و اردبیللی ذکری کیمی سؤیچولر اونون شعرلریندن ائتگی لنیب لر. آنجاق نباتی ده اؤزوندن اؤنجه کی شاعیرلرین شعرلریندن ائتگی لنیب. اونون هجا وزنینده اولان شعرلرینده " واقیف" ین ائتگیسی گؤرونور. حتی او نئچه شعرینده واقیف ین قزللرینی ایستیقبال ائدیر. اورنک اولاراق:
جانه اود ووردوم اؤزوم پروانه لردن کوسمیشم
تا کی مجنون اولموشام دیوانه لردن کوسمیشم
بیر قلط سؤزدور دئییرلر گنج اولور ویرانه ده
گنج یوخ ویرانه چوخ، ویرانه لردن کوسمیشم
حاصیلیم اولدو مجربدن ندامت توشه سی
ایندی اول باش آغریدان افسانه لردن کوسمیشم
من ائشیتدیم اول گولون میخانه لردیر منزیلی
اصلی گؤردوم یوخ گلیب میخانه لردن کوسمیشم
خانیمانیمدن نباتی سالدی منی دربدر
عقله باخ مجنون کیمی بیگانه لردن کوسمیشم
نباتی نین بیر سیرا سؤیلرینده ایسه "نسیمی" نین دوشونجه سینین ایزلری گؤرونمکده دیر. بو کیمی شعرلر نباتی نین ان آزیندان او دؤنمده حروفی مکتبینه باغلی اولدوغونو گؤستریر:
نه دئییرسن یئنه ای جاهیل افسرده مزاج کل عالم ده بیلیر طالب معنایم من
معجزات همه، پیغمبر اولوب منده عیان بیلمک اولماز منی بیر سر هویدایم من
هله گؤر بسدی نباتی نه انا الحق دیر بو داخی بیر یول دئنن واحید یکتایم من
نباتی نئچه قصیده و قزل ینده شیعه لرین بیرینجی امامینی (سونی لرین دؤردونجو خلیفه سی) اؤیور. اؤرنه یین:
منیم عالمده سولطانیم علی دیر منیم میر جهانبانیم علی دیر
دئیر داییم دیلینده خان چوپانی منیم هر درده درمانیم علی دیر
نباتی نین فارسجا شعرلری ده واریر. بو سؤیلری اوخویارکن مولوی، خیام، حافظ و تبریزلی شمس کیمی سؤیچو و عاریفلری آنیریق. قوشقوسوز او، بو شاعیرلرین شعرلری ایله یاخشیجاسینا تانیش ایمیش. آنجاق اونون اؤزونه اؤزل اولان اوسلوبو وار ایمیش. سؤیچونون فارسجا شعرلریندن بیریسینی اوخویاق:
در درگه خلق بندگی ما را کشت از بهر دو نان دوندگی ما را کشت
گه منت روزگار گه منت خلق ای مرگ بیا که زندگی ما را کشت
نباتی نین تورکجه و فارسجا ایکی بحر طویلی ده واردیر. اونون تورکجه بحر طویلیندن بیر نئچه دیزگه:
سنی من ای مه انور نئجه تعریف قیلوم یوخدی شبیهون، بو لطافت بو شرافت بو جهان اوزره پری حورلر اولماز نه دئییم قالمیشام عاجیز، بو وجاهت بو ملاحتده زلیخا نه دی، لیلی نه دی، عذرا نه دی، سلما نه دی؟ بالله کی اوزون تک اولا بیلمز گول حمرا ! هابئله یوخدی قدون تک چمن دهرده بیر سرو دلارا....
اورتایاشلیلیق دؤنمینده موریدلرینین و کوتله نین سایغیسینی قازانان نباتی صوفی لیک و عیرفانا چوخلو ماراق گؤستریر. او، بو چاغلاردا گونلرینی تاپینمایلا کئچیریر. آنجاق ائله بیل کی، سونرالار نباتی کئچمیشده اولان ایناملاریندان دؤنور. نباتی قوجالیق چاغلاریندا اهره گئدیب اونلو (آدلیم) عاریف شیخ شهاب الدین ین بقعه سینده ریاضت له گونلرینی کئچیریر. او، یاشامینین سونلاریندا دوغما کؤیونه دؤنوب، هجری قمری 1262- ده (میلادی 1873) دونیاسینی دییشیر. سؤیچونو، سؤیلرینی قوشدوغو و گؤزل سسله آواز اوخودوغو، سئودیی یئرده- کندین یاخینلیغیندا اولان تپه نین باشیندا تورپاغا وئریرلر.
نباتی نین دوغما گؤزل کندینه اولان سئوگیسینی گؤسترن سؤیو ایله بو یازییا سون قویورام:
صفحه یه عالمده بیر درّ نهاندیر اوشتیبین وزنه گلمز، چکمک اولماز، چوخ گراندیر اوشتیبین
سویونو هر کیمسه ایچسه، ایستمز آب حیات اوندان اؤتری خضر تک گؤزدن نهاندیر اوشتیبین